Apa Tumpuan Di Sesi New York? Ini Trader Perlu Tahu

US dolar terus bergelut pada sesi Eropah setelah susut rendah ketika sesi terdahulu berikutan campur tangan People’s Bank of China (PBOC).
PBOC telah meningkatkan sokongan untuk mata wang yuan yang merosot pada hari Selasa dengan menetapkan kadar rujukan harian yang lebih kuat daripada jangkaan.
Tindakan itu berjaya mendorong lonjakan yuan lebih tinggi pada sesi Asia, dengan turut merangsang kenaikan dalam dagangan dolar Aussie dan New Zealand.
Bagaimanapun, ketiga-tiga mata wang itu kembali mengurangkan keuntungan tersebut untuk didagangkan lebih rendah pada awal sesi Eropah.
Pelabur kini memberi tumpuan kepada data inflasi Kanada, pesanan barangan tahan lama dan keyakinan pengguna Amerika Syarikat pada sesi New York.
 Pada hari esok (Rabu) pula, pelabur akan menumpukan kepada ucapan Presiden Christine Lagarde, Pengerusi Federal Reserve Jerome Powell, gabenor Bank of England Andrew Bailey dan Bank of Japan Kazuo Ueda di forum ECB.
Sebarang kenyataan mengenai pendekatan dasar monetari masing-masing boleh memberi impak kepada pergerakan mata wang.
Meneliti pergerakan pasaran lebih luas, mata wang euro dan pound didagangkan lebih tinggi disokong oleh US dolar yang melemah.
Di sisi lain, dagangan yen terus merosot lebih jauh ke paras terendah terbaru tujuh bulan berbanding greenback selepas Menteri Kewangan Jepun Shunichi Suzuki bahawa mereka akan bertindak balas dengan sewajarnya jika pergerakan mata wang dilihat berlebihan.
Sementara itu, dolar Kanada pula sedikit berundur setelah mencatat paras ketinggian baharu 9 bulan berbanding US dolar menjelang penerbitan data inflasi Kanada.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis Teknikal USD/JPY – Timeframe H1 – 16/11/2018

Situasi panik dalam pasaran berlaku setelah isu Brexit kembali menggegarkan pasaran semasa di mana Setiausaha Brexit, Dominic Raab telah meletak jawatan. Sentimen pasaran yang berisiko sebegini kembali memberi kelebihan kepada matawang safe-haven terutamanya Yen. Diteliti pergerakan harga pada chart pasangan matawang safe-haven USD/JPY untuk sesi dagangan semalam menunjukkan Yen berjaya menekan harga yang sememangnya telah membuat penurunan dari awal sesi pasaran Asia semalam bermula. Harga membuat penurunan dari paras Magic Pivot dan terus menyambung penurunan melepasi paras support MagicS1 pada indicator Moshed Magic Line semalam, namun harga kembali membuat kenaikan pada sesi pasaran New York sebelum harga menutup harga di sekitar paras Magic Pivot semula.
Pada sesi pasaran Asia hari ini, Yen kembali mendominasi berbanding USD dengan harga dilihat kembali membuat penurunan dan telah pun melepasi paras Magic Pivot 113.477 hari ini dan masih menyambung penurunan menuju ke paras support 113.241 (MagicS1) bersambung ke sesi pasaran Eropah. Jika harga terus membuat penurunan lagi, jangkaan harga akan menuju ke paras support yang berada pada paras 112.863 (MagicS2). Dan seterusnya, pasaran akan melihat reaksi harga pada zon RBS (resistance become support) di paras 112.700 dan berhampiran itu juga terdapat resistance pada indicator Moshed Magic Line iaitu pada paras 112.627 (MagicS3).
Namun, jika sentimen pasaran semasa berubah atau kebiasaannya berlaku aktiviti pengambilan keuntungan pada posisi dagangan sebelum ini, harga berkemungkinan bergerak ke arah yang berlawanan dan membuat kenaikan semula. Kenaikan harga yang berjaya melepasi paras Magic Pivot kemudiannya dilihat akan mencari paras resistance yang terdekat iaitu dilihat pada paras 113.855 (MagicR1). Sedikit lagi kenaikan yang diteruskan akan menguji pula paras resistance pada 114.091 (MagicR2). Namun, sekiranya harga yang berjaya membuat lonjakan melepasi paras ketinggian harga semasa sebelum ini, harga boleh mencapai paras ketinggian yang baru sekitar 114.469 (MagicR3).
 Kawal dagangan anda pada penghujung minggu dan lebih berwaspada terhadap sebarang pergerakan drastik harga terutamanya pada chart pasangan safe-haven USD/JPY yang menerima impak secara terus. Dengan itu, anda boleh menggunakan indicator Moshed Magic Line bagi mengawal risiko dagangan anda dengan memanfaatkan paras-paras tumpuan harga yang telah disediakan.

Paras support: 113.241, 112.863, 112.627.
Paras resistance: 113.855, 114.091, 114.469.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


AUD/USD Cemerlang Kekalkan Corak Bullish Sepanjang Minggu Ini

Sehingga ke penghujung minggu ini, prestasi US dolar kekal suram selepas mesyuarat FOMC minggu lalu menyaksikan kenaikan kadar faedah oleh Federal Reserve (Fed).
Dengan US dolar yang bergerak lemah, mata wang utama lain dalam pasaran mengambil kesempatan untuk didagangkan meningkat berbanding raja mata wang itu.
Seperti mata wang dolar Australia, walaupun dibebani oleh sentimen pasaran yang berisiko, namun masih berjaya bergerak menaik berbanding US dolar sepanjang minggu ini.
Pada carta harga pasangan mata wang AUD/USD, corak kenaikan berjaya dikekalkan sehingga hari ini (Jumaat) selepas harga melonjak di atas paras 0.74000 pada awal minggu.
Setakat sesi Eropah petang ini, harga telah berjaya mencapai paras ketinggian sekitar 0.75300, merekodkan paras tertinggi terbaru 5 bulan.
Pergerakan harga kekal berada dalam trend bullish yang disokong oleh paras sokongan Moving Average 50 (MA50) pada rangka masa 1 jam.
Kenaikan harga sebelum ini dijangkakan untuk menuju paras ketinggian pada 0.75500. Paras tersebut merupakan zon rintangan yang pernah diuji sebelum ini pada penghujung Oktober 2021.
 Walaupun kekal memaparkan corak kenaikan harga yang berterusan, pelabur masih waspada untuk perubahan trend yang boleh berlaku menantikan US dolar untuk mendapat rentak pengukuhannya semula.
Untuk penurunan harga yang berlaku, paras 0.74400 bakal menjadi tumpuan untuk harga menguji zon RBS (resistance become support) tersebut.
Penurunan yang melepasi paras sokongan MA50 juga akan memberi isyarat untuk perubahan trend bearish.
Penurunan yang lebih rendah diteruskan di bawah zon RBS 0.74400 tersebut seterusnya akan menuju zon sekitar 0.73600 pula.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Semua Yang Anda Mesti Tahu Dalam Pasaran Forex Sepanjang Minggu Lalu (20 – 24 Nov)

US dolar membuat kenaikan pada hari pertama minggu ini, namun gagal mempertahankan pengukuhan tersebut sejak Selasa.
Kejatuhan US dolar bermula pada Selasa disebabkan aktiviti pengambilan untung dan juga perubahan posisi pelaburan/dagangan oleh pelabur menjelang cuti umum Thanksgiving di Amerika Syarikat. Dalam masa yang sama kita juga dapat melihat kesukaran dalam hasil-bon 10 tahun US untuk membaut kenaikan, di mana terdapat juga kebimbangan pasaran terhadap keluk-hasil (yield-curve) yang bergerak mendatar.
Awal pembukaan pasaran hari Rabu, sekali lagi US dolar tertekan yang jelas dilihat dalam pasangan matawang USD/JPY. Janet Yellen pengerusi The Fed berucap pada pagi Rabu yang dinilai sebagai ‘dovish‘ dan kurang meyakinkan sekaligus meletakkan kebimbangan kepada pasaran tentang pengetatan kadar faedah di masa akan datang.
Pengerusi The Federal Reserve, Janet Yellen dilihat ‘tidak pasti’ sama ada inflasi akan naik semula dalam masa terdekat. Beliau menyatakan kebarangkalian untuk harga kekal di paras rendah beberapa tahun akan datang. Yellen juga mengatakan beliau tidak percaya ‘jangkaan inflasi’ telah meleset begitu banyak walaupun kadar inflasi telah berada di bawah sasaran sejak lima tahun lepas. Inflasi sepatutnya naik semula tahun depan atau dua tahun akan datang, kata beliau. “Saya akan kata saya begitu tidak pasti tentang perkara ini. Rakan-rakan saya juga tidak pasti dengan perkara ini sama ada ia hanya sementara, dan kami sedang memerhatikan perkara ini secara teliti.”
US dolar meneruskan penurunan pada Rabu dalam sesi U.S. yang disebabkan oleh data durable-goods yang meleset jauh daripada jangkaan.
Tempahan durable goods yang termasuk komponen pengangkutan merosot (-1.2%) bulan lalu berbanding dengan jangkaan kenaikan 0.4%. Manakala data tempahan Core durable-goods yang tidak mengambil kira komponen pengangkutan naik 0.4% meleset daripada jangkaan kenaikan 0.5%. Tempahan barangan tahan-lama (durable goods) jatuh jauh daripada jangkaan pada Oktober yang mengurangkan keyakinan terhadap ekonomi U.S.
US dolar meneruskan kejatuhan selepas minit mesyuarat FOMC dikeluarkan pada Khamis pukul 3 pagi. Walaupun ada perkara positif yang menunjukkan keperluan kenaikan kadar faedah dalam masa terdekat, namun pasaran lebih bimbang dengan pendirian tentang inflasi.
Ramai daripada ahli The Fed yang bimbang dengan kadar inflasi yang akan kekal di bawah paras sasaran 2% lebih daripada jangkaan bank pusat.
Pasaran pada Khamis bergerak sideways dengan cuti umum di Amerika Syarikat dan Jepun. Paling ketara adalah pasangan matawang USD/JPY yang hanya bergerak pada julat 30 pip.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

13 – 17 November
20 – 24 November

Eur/Usd- naik 223 pip
Eur/Usd – naik 231 pip

Usd/Jpy– jatuh 197 pip
Usd/Jpy –  jatuh 165 pip

Gbp/Usd– naik 198 pip
Gbp/Usd – naik 174 pip

Usd/Chf- jatuh 141 pip
Usd/Chf – jatuh 176 pip

Usd/Cad– naik 152 pip
Usd/Cad – jatuh 164 pip

Aud/Usd– jatuh 129 pip
Aud/Usd – naik 106 pip

Nzd/Usd– jatuh 157 pip
Nzd/Usd – naik 116 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Ucapan Gabenor Philip Lowe, RBA Australia (Selasa)

 “Jika ekonomi terus meningkat mengikut jangkaan, berkemungkinan besar tindakan seterusnya untuk kadar faedah adalah kenaikan berbanding diturunkan.” Prospek pelaburan perniagaan juga semakin cerah dengan lebih banyak syarikat sekarang yang bersedia mengambil risiko dengan melabur dalam aset baru, kata Lowe.

Laporan inflasi BoE kepada Parlimen, UK (Selasa)

Pegawai-pegawai Bank of England (BoE) termasuk timbalan gabenor John Cunliffe dan ahli-ahli bank pusat yang lain Gertjan Vlieghe, Ian McCafferty dan Michael Saunders mengulangi pendapat mereka bahawa inflasi akan terus meningkat pada suku keempat.

Ucapan Janet Yellen, US (Rabu)

Pengerusi The Federal Reserve, Janet Yellen dilihat ‘tidak pasti’ sama ada inflasi akan naik semula dalam masa terdekat. Beliau menyatakan kebarangkalian untuk harga kekal di paras rendah beberapa tahun akan datang.

Data durable-goods, US (Rabu)

Tempahan barangan tahan-lama (durable goods) jatuh lebih daripada jangkaan pada Oktober yang mengurangkan keyakinan terhadap ekonomi U.S. Tempahan durable goods yang termasuk komponen pengangkutan merosot 1.2% bulan lalu berbanding dengan jangkaan kenaikan 0.4%. Manakala data tempahan Core durable-goods yang tidak mengambil kira komponen pengangkutan naik 0.4% meleset daripada jangkaan kenaikan 0.5%.

Jualan Runcit New Zealand (Khamis)

Jumlah jualan runcit hanya meningkat 0.2% berbanding suku tahun kedua yang mencatat peningkatan 1.8%. Walaupun pertumbuhan jualan runcit perlahan, namun bacaan 0.2% melebihi jangkaan penganalisis yang mensasarkan pada bacaan 0.1%.

Data PMI Zon-Eropah (Khamis)

Data PMI rantau ini terus menunjukkan prestasi positif dengan bacaan indeks melebihi jangkaan pasaran. Kedua-dua negara terbesar Perancis dan Jerman juga merekod bacaan positif yang menambah lagi keyakinan terhadap pertumbuhan kukuh di Zon-Eropah.

Data jualan-runcit Kanada (Khamis)

Data jualan runcit Kanada meleset jauh daripada jangkaan menyebabkan CAD jatuh pada Khamis.


EUR/USD – Lepas Cucuk Paras $1.1000, Harga Terjun Semula!

Ketika jangkaan tiada reaksi pada ucapan kedua oleh Pengerusi Federal Reserve (Fed) Jerome Powell semalam, US dolar sebaliknya memaparkan pengukuhan ketara di sesi New York setelah bergerak agak suram beberapa sesi sebelumnya.
Powell kekal mengulangi bahawa kadar faedah akan dinaikkan lagi dalam usaha untuk menurunkan inflasi ke paras sasaran.
Oleh itu, situasi ini kembali menghalang mata wang Euro untuk menyambung pengukuhannya yang telah berjaya mencapai paras tertinggi terbaru dalam tempoh dagangan 6 minggu.

Pada carta pasangan mata wang EUR/USD, harga telah berjaya mencapai sasaran pada paras 1.10000 setelah corak kenaikan masih dikekalkan sebelum ini.
Namun, harga mula memberi reaksi pada zon tersebut apabila melantun turun semula di sesi New York semalam setelah pengukuhan US dolar.
Penurunan sekitar 50 pips itu mula perlahan dan meniti di atas paras sokongan Moving Average 50 (MA50) pada rangka masa 1 jam di carta EUR/USD tersebut.
 Memberi isyarat awal untuk perubahan trend bearish, harga menyambung dagangan pada sesi Asia pagi ini (Jumaat) dengan bergerak turun di bawah paras MA50 dan dilihat bakal menguji zon penting pada 1.09000.
Jika terus susut lebih rendah, harga boleh mencecah kembali ke sekitar 1.08000 untuk turut memaparkan reaksi menarik di kawasan tersebut sebelum dinilai pelabur bagi petunjuk pergerakan selanjutnya.
Sementara, jika berlaku lonjakan semula di penutup dagangan penghujung minggu ini, harga bakal menguji sekali lagi rintangan 1.10000 yang dicapai semalam.
Melepasi rintangan itu akan menyokong harga menyambung kenaikan lebih tinggi dan mencatatkan paras ketinggian terbaru dengan sasaran adalah untuk mencapai hingga 1.12000.
Pasaran menantikan terbitan data PMI pembuatan dan perkhidmatan di Eropah dan Amerika yang akan mempengaruhi kedua-dua mata wang itu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenyataan Awal ECB Membuatkan Matawang Euro Menguat

Matawang Euro membuat lonjakan yang jelas dilihat dalam pair EUR/USD sejak pukul 8.45 malam tadi apabila ECB mengurangkan kenyataan yang berbaur dovish. Pair EUR/USD setakat ini telah membuat kenaikan sehingga 60 pip pada masa artikel ini ditulis.
European Central Bank (ECB) mengekalkan kadar faedah di paras terendah 0.00% dan kekal dengan keputusan mengurangkan pembelian bon bermula pada Januari 2018.
Dalam kenyataan awal polisi, ECB mengesahkan akan meneruskan pembelian bon sebanyak 30 billion euro sebulan sehingga September, atau lebih jika perlu dan sehingga Governing Council (Ahli ECB) melihat pengukuhan inflasi menuju ke arah sasaran inflasi bank pusat.
 Apa yang menyebabkan kenaikan matawang Euro adalah tindakan ECB mengurangkan kecenderungan pelonggarannya (easing bias) dalam kenyataan awal tadi. Ini boleh dilihat jika kita membuat perbandingan antara kenyataan kali ini dengan kenyataan polisi pada Januari lepas.
Antara kecenderungan yang telah dikurangkan atau dibuang daripada kenyataan kali ini adalah:
“Jika keadaan menjadi kurang baik, atau jika keadaan pasaran kewangan menjadi tidak konsisten dengan pergerakan menuju perubahan inflasi yang kukuh, Governing Council bersedia untuk meningkatkan program pembelian bon dari segi masa atau jumlah.”


Analisis GOLD – Pelabur Letak Harapan Untuk Emas Melonjak

Pergerakan harga pada carta XAU/USD yang mengukur nilai emas berbanding US dolar dilihat perlahan di awal minggu berikutan pelabur berhati-hati terhadap dagangan logam kuning tersebut.
Dipacu oleh perubahan nilai US dolar, harga emas kekal bergerak di bawah paras 1745.00 dengan paras terendah mencecah sekitar 1727.00 pada sesi Eropah semalam.
Pengukuhan US dolar pada minggu lalu gagal dikekalkan pada pembukaan dagangan awal minggu ini yang melihatkan hasil perbendaharaan Amerika Syarikat (AS) kembali susut semula.
Sentimen berisiko pasaran turut dilihat mempengaruhi perubahan nilai US dolar dan juga permintaan emas dalam pasaran.
Selepas tumpuan pada pemecatan gabenor bank pusat Turki oleh Presiden Erdogan, sekatan oleh beberapa negara barat ke atas pegawai China berhubung isu hak asasi manusia terhadap komuniti Muslim Uighur turut membuatkan pelabur berwaspada dalam pasaran.
Penganalisis masih melihat harga emas bergerak pada trend bullish namun momentum kenaikan harga pudar dan pelabur juga perlu berwaspada untuk berdepan situasi kejatuhan harga emas semula.
 Jika berlaku penurunan harga, paras sokongan awal dilihat pada paras 1720.00 sebelum harga yang meneruskan penurunan akan kembali semula ke paras sokongan 1700.00.
Namun jika harga berjaya melonjak, paras ketinggian minggu lalu pada 1755.00 akan diuji sebelum harga ke zon SBR (support become resistance) 1765.00.
Reaksi harga pada zon SBR tersebut akan dinilai pelabur dan sekiranya harga berjaya menunjukkan isyarat untuk meneruskan kenaikan, paras harga 1800.00 dilihat akan menjadi sasaran utama.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Kekal Kukuh, EUR/USD Teruskan Lagi Penurunan 150 Pips!

US dolar berjaya kekalkan pengukuhan sepanjang minggu ini walaupun dalam suasana pasaran yang masih berisiko dan data penting yang menjadi tumpuan semalam tidak memberi kesan negatif terhadap dagangan matawang utama itu.
Data tuntutan pengangguran (jobless claim) Amerika Syarikat untuk minggu lalu diterbitkan dua kali ganda lebih tinggi berbanding lonjakan sebelum ini iaitu pada angka 6.6 juta.
Namun bacaan data yang membimbangkan itu tidak memberi kesan terhadap US dolar kerana telah dijangkakan oleh pasaran sebaliknya US dolar terus mengukuh ekoran dalam keadaan kritikal ini pelabur terus meningkatkan pegangan tunai dan permintaan matawang safe-haven itu turut meningkat.
Berbanding Euro, harga terus ditekan lebih rendah pada carta pasangan matawang EUR/USD dengan penyusutan matawang Eropah itu sepanjang minggu ini.
Tambah membimbangkan dengan jumlah kes jangkitan COVID-19 dan kematian semakin meningkat terutama di Itali, Sepanyol dan Perancis dengan penularan pantas wabak pandemik itu.
Pergerakan harga pada carta EUR/USD mencatatkan sekitar 150 pips penurunan dengan pergerakan ketara pada sesi New York sehingga harga mencecah paras terendah sekitar 1.0820 di zon RBS (resistance become support).
Bergerak di bawah paras halangan dinamik Moving Average 50 (MA50) dan juga trendline memberi isyarat lebih kukuh untuk trend bearish harga.
 Sesi pasaran Asia menyaksikan pergerakan perlahan harga sementara pelabur berhati-hati menjelang laporan data pekerjaan NFP Amerika Syarikat pada malam ini.
Data PMI perkhidmatan zon Eropah pada petang ini juga bakal mempengaruhi dagangan Euro.
Jika penurunan harga diteruskan, harga dilihat akan menuju sekita paras 1.07500 atau ke paras lebih rendah mencecah zon support pada 1.06500.
Namun jika kenaikan harga berlaku, harga akan cuba melepasi halangan MA50 sebelum menguji zon SBR (support become resistance) di bawah paras 1.1000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal WTI/OIL – Timeframe H1 – 23/2/2018

Jika diperhatikan di timeframe H1 ini, pergerakan oil mula membentuk wave ke arah pergerakan bullish. Dan ia juga telah membentuk satu candlestick bullish semalam dan telah membentuk new HH sekitar Key Resistance 63.10.
 Secara teknikal, ia berpotensi untuk membuat kenaikan ketika ini sekiranya breakout Key Resistance dan target terhampir adalah 643.84 atau ke 64.80. Jadi, peluang yang boleh diperhatikan ketika ini adalah ‘long’ selagi ia tidak breakout Key Support yang berada pada harga 61.10.
Walaubagaimanapun, jika ia breakout Key Support WTI/OIL akan bearish ke support level seterusnya iaitu 59.80. Jadi, apapun, ia perlu breakout Key Resistance harian ini bagi meneruskan lagi kenaikan. Jika gagal dibreakout, kenaikan ketika ini dianggap retracement dan akan bearish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Yang Terjadi Kepada Logam Kegilaan Ramai Setelah Stanley Fischer Berucap!

Emas didagang mantap pada Selasa selepas Naib Pengerusi Fed, Stanley Fischer menyatakan bahawa Fed semakin hampir untuk menaikkan kadar berikutan data harga dan sektor pekerjaan yang semakin menghampiri sasaran. Keyakinan terhadap ekonomi terbesar itu turut menolak logam kuning di tahap yang agak tinggi.
Harga emas di Comex meningkat kepada $1.256.
Selain itu, copper dan silver juga meningkat sebanyak 0.05% dan 0.14%.
 Semalam, harga emas didagang di paras terendah apabila matawang Greenback terus menguasai pasaran.
Sebelum itu, pada Jumaat, US Dollar menguat disebabkan data positif dari AS terus menolak matawang itu ke puncak tertinggi.
Komoditi Hitam Masih Bertahan di Paras Tertinggi!


Analisis Teknikal GBP/JPY – Timeframe H1 – 26/12/2018

Pergerakan harga pada chart pasangan matawang GBP/JPY dilihat mendatar pada dagangan Isnin menyambung pergerakan harga pada penghujung minggu lalu. Harga dilihat bergerak mendatar di sekitar paras Magic Pivot dan turun menyentuh paras support MagicS1 pada indicator Moshed Magic Line pada penghujung sesi New York sebelum menutup dagangan Isnin di sekitar paras tersebut. Kedua-dua matawang Sterling dan Yen bergerak seimbang dan tiada sebarang berita-berita ekonomi yang memberi impak besar pada matawang-matawang tersebut pada minggu terakhir dagangan untuk tahun ini dan dijangka akan terus bergerak mendatar sehingga dagangan minggu ini berakhir dan menutup tirai 2018.
Namun, pada sesi pasaran Asia pagi Rabu, harga dilihat memulakan dagangan lebih rendah dan meninggalkan jarak (gap) berikutan pasaran ditutup sempena cuti perayaan Krismas pada Selasa dan mempengaruhi kecairan dalam pasaran. Harga yang dibuka lebih rendah dari paras support 139.734 (MagicS1) kemudiannya terus dilihat membuat kenaikan lebih tinggi dari paras tersebut sejak awal sesi bermula sehingga menguji paras Magic Pivot 140.281 hari ini. Namun harga dilihat gagal meneruskan kenaikan lebih tinggi dan bergerak mendatar di sekitar paras Magic Pivot tersebut sehingga penghujung dagangan Asia. Jika harga kembali membuat penurunan dan turun lebih rendah semula, harga bakal kembali menuju ke paras support MagicS1 semula sebelum meneruskan penurunan menguji paras support yang lebih rendah sekitar paras 139.391 (MagicS2). Dan jika harga terus ditekan ke paras lebih rendah, harga bakal mencatatkan paras terendah semasa yang baru pada chart GBP/JPY dan berkemungkinan boleh mencecah sehingga ke paras sekitar 138.844 (MagicS3).
Sebaliknya, jika harga terus didagangkan lebih tinggi dari paras Magic Pivot hari ini, paras awal yang akan diuji harga adalah pada resistance 140.624 (MagicR1). Kemudiannya harga dijangka akan meneruskan kenaikan ke paras lebih tinggi berkemungkinan menuju ke paras resistance 141.171 (MagicR2) untuk harga menguji paras resistance pada Jumaat lalu. Kenaikan yang diteruskan akan ke paras 141.514 (MagicR3) yang dilihat berpotensi menjadi paras SBR (support become resistance) yang baru pada chart GBP/JPY.
 Ikuti perkembangan semasa dalam isu Brexit dan juga sentimen semasa dalam pasaran di mana masing-masing bakal mempengaruhi perubahan nilai matawang Sterling dan Yen. Kawal dagangan anda pada chart GBP/JPY dengan merujuk pada paras-paras yang telah digariskan pada indicator Moshed Magic Line.

Paras support: 139.734, 139.391, 138.844.
Paras resistance: 140.624, 141.171, 141.514.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Tumpuan Masih Terarah Pada Rundingan Dagang AS-China Yang Bersambung Hari Ini

Matawang safe-haven Yen Jepun dan juga Swiss franc didagangkan mengukuh pada Jumaat berikutan faktor rundingan dagang antara Amerika Syarikat dan China yang masih menimbulkan kebimbangan dalam pasaran.
Yen melonjak ke paras tertinggi tiga bulan berbanding dolar USD semalam sementara Swiss franc ke paras tertinggi tiga minggu dagangan dengan permintaan tinggi terhadap matawang safe-haven, dengan jangkaan ketegangan konflik dagangan AS-China akan terus meningkat dan menggugat kestabilan ekonomi global.
Rundingan dua hari bermula semalam di Washington dan para pelabur sedang menantikan laporan terbaru sama ada China dan pegawai rundingan Amerika mampu mencapai persetujuan rundingan bagi membendung isu peningkatan kadar tarif.
Pergerakan harga dalam pasaran minggu ini dilihat memberi reaksi daripada perkembangan pada rundingan tersebut. Terutamanya matawang dolar Amerika Syarikat yang terus mengalami penurunan sepanjang minggu.
Kelemahan matawang dolar USD tersebut turut melonjakkan dagangan Euro pada sesi New York semalam. Namun, pengukuhan Euro berkemungkinan bersifat sementara jika hanya bergantung pada kekuatan pada nilai dagangan USD.
 Data ekonomi Amerika Syarikat semalam turut mencatatkan bacaan yang kurang memberangsangkan. Indeks harga pengeluar mencatatkan bacaan yang rendah seperti jangkaan manakala bacaan teras pula menunjukkan penurunan lebih rendah berbanding jangkaan pasaran.
Data imbangan dagangan Kanada juga mencatatkan bacaan yang lemah semalam melihatkan dagangan Loonie sedikit menurun semalam. Namun, CAD kembali mengukuh pada dagangan sesi Asia hari ini.
Matawang dolar AUD dan NZD masih didagangkan berisiko dalam pasaran berikutan sentimen pasaran risk-off yang tidak menyebelahi matawang komoditi ini. Namun, harga dilihat mula menunjukkan sedikit kenaikan berkemungkinan faktor aktiviti pengambilan posisi keuntungan pada penghujung minggu.
Pound Sterling masih bergelut dalam pasaran dan turut jatuh ke paras terendah bulan ini berikutan perkembangan rundingan Brexit masih tidak memberikan gambaran arah yang jelas.
Media British pada Rabu melaporkan bahawa rundingan Brexit semakin menuju ke arah kebuntuan menyebabkan GBP terus mengalami penurunan. Selain itu, tekanan terus dirasai dengan Perdana Menteri Theresa May yang digesa untuk mengesahkan tarikh akhir pengunduran Britain dari Kesatuan Eropah.
Terus pantau perkembangan rundingan dagang AS-China yang bersambung pada hari ini di mana masih menjadi tumpuan utama dalam pasaran. Sentiasa peka terhadap perubahan sentimen pasaran untuk membantu anda mengawal risiko dalam pasaran setiap hari.


AUD/USD Bakal Terjun Lebih Rendah?

Mata wang komoditi didagangkan susut pada awal minggu selepas risiko yang kembali membelenggu pasaran ekoran kebimbangan kemunculan varian baru Coronavirus baru di Eropah.
Dolar Australia kekal bergerak lemah pada sesi Asia hari ini walaupun data jualan runcit Australia untuk bulan November diterbitkan dengan angka yang memberangsangkan.
Pelabur masih berwaspada terhadap risiko virus baru yang berkemungkinan menghalang pemulihan ekonomi setelah agihan vaksin di peringkat awal telahpun bermula.
Pada carta harga bagi pasangan mata wang AUD/USD semalam, harga telah menjunam sehingga 140 pips ketika sentimen berisiko pasaran telah mengukuhkan dagangan US dolar.
Namun setelah penurunan dilihat mencecah paras 0.74600 di zon RBS (resistance become support), harga kembali melonjak semula 130 pips melepasi paras rintangan 0.75700.
Lonjakan harga adalah didorong oleh penyusutan semula US dolar berikutan tumpuan pelabur kembali beralih pada isu pakej rangsangan ekonomi AS yang semakin positif.
 Namun sesi Asia hari ini melihatkan harga bergerak perlahan semula di bawah paras 0.75700.
Harga juga turun setelah gagal melepasi paras rintangan Moving Average 50 (MA50) pada rangka masa 1 jam pergerakan harga yang memberi isyarat trend bearish.
Penurunan harga dilihat akan menuju zon sokongan pada 0.75200 sebelum menguji semula paras 0.74600 yang dicecah semalam pada zon RBS.
Jika sebaliknya harga membuat kenaikan semula, paras ketinggian pada zon resistance 0.76500 akan menjadi tumpuan harga.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Keyakinan Pengguna Zon-Eropah Hampir Ke Paras Tertinggi 9 Tahun Lalu

Indeks keyakinan pengguna Zon-Eropah mengukuh secara signifikan kepada -3.6 dari bacaan yang dicatat pada Mac iaitu -5.0 dan lebih tinggi dari jangkaan pasaran -4.8.
Selepas kejatuhan yang agak membimbangkan Februari lalu, indeks ini telah merekod kenaikan selama dua bulan berturut-turut pada Mac dan April dan hampir ke paras tertinggi sembilan tahun lalu.
Kejatuhan dalam data inflasi-teras dan perubahan dalam harga bahan api memberi impak kepada keyakinan pengguna khususnya apabila keyakinan jatuh yang sejajar dengan kenaikan inflasi-teras.
 Perubahan dalam inflasi akan mengurangkan kebimbangan kepada kejatuhan dalam pendapatan benar yang akan memberi kesan kepada keyakinan pengguna.
Pasaran pekerjaan Zon-Eropah dilihat terus kukuh dengan kadar pengangguran yang semakin berkurangan. Hal ini dapat dilihat apabila Markit April PMI melaporkan pengukuhan indeks pekerjaan ke paras tertinggi dalam masa 10 tahun. Keyakinan yang meningkat ini juga sudah tentu akan meningkatkan kadar gaji di blok tersebut.
Terdapat juga bukti bahawa perkembangan politik Eropah tidak memberi banyak kesan kepada data-data terbaru yang dikeluarkan.
Secara keseluruhan, tahap perbelanjaan dijangka kekal kukuh dalam jangka pendek yang akan menggalakkan pertumbuhan di Zon Eropah.


Adakah EUR/JPY Akan Meneruskan Penurunan Selepas Turun 80 Pips Semalam?

Matawang Euro diniagakan lemah semalam dan menunjukkan penurunan pada sesi pasaran Eropah susulan data ekonomi pada zon Eropah dikeluarkan semalam.
Terutamanya di Jerman dan Perancis, data PMI perkilangan dan perkhidmatan menjadi tumpuan pasaran dan secara keseluruhannya bacaan data adalah lemah dan kurang memuaskan. Ini menunjukkan kesihatan ekonomi pada zon Eropah masih berada pada tahap yang membimbangkan.
Dengan faktor fundamental dovish oleh bank pusat Eropah, matawang Euro dilihat akan kekal berada dalam kelompok dagangan yang berisiko dalam pasaran semasa.
Sementara kebanyakkan pasaran ditutup pada hari ini, pasaran di Jepun masih dibuka. Tumpuan di Jepun adalah pada data inflasi yang dikeluarkan pada sesi Asia awal pagi ini.
Kadar inflasi teras tahunan di Jepun, tidak termasuk makanan segar, meningkat pada kadar 0.8% untuk bulan Mac mengatasi jangkaan kenaikan kepada 0.7% selepas mengalami penurunan 0.7% pada Februari lalu. Bacaan tersebut dilihat adalah baik dan berada di bawah sasaran 2% bank pusat Jepun. Kali terakhir kadar inflasi teras berada lebih tinggi dari sasaran 2% adalah pada Mac 2015.
Pada minggu hadapan, pasaran akan memberi fokus terhadap mesyuarat dasar monetari oleh Bank of Japan (BOJ) untuk unjuran suku tahunan. Sumber dari Reuters melaporkan bank pusat berkemungkinan akan mensasarkan inflasi di bawah paras 2% sehingga Mac 2022.
Secara teknikal, dilihat pergerakan harga pada chart pasangan matawang EUR/JPY, harga telah membuat penurunan yang ketara pada dagangan semalam dari paras Magic Pivot sehingga ke paras support MagicS3 pada indicator Moshed Magic Line semalam dengan penurunan yang mencatatkan sekitar 80 pips pergerakan harga.
 Pada sesi pasaran Asia hari ini pula, harga dilihat bergerak perlahan dan berlegar di sekitar paras tumpuan pada 125.800.
Jika harga menyambung kembali momentum penurunan semalam, jangkaan paras yang akan dituju harga adalah paras support 125.370 (MagicS1) dan seterusnya ke paras support 125.035 (MagicS2). Kedua-dua paras tersebut dilihat berada pada zon RBS (resistance become support) pada chart EUR/JPY.
Namun jika harga kembali bergerak lebih tinggi dari paras Magic Pivot hari ini, paras ketinggian sebelum ini pada 126.800 bakal diuji semula yang merupakan resistance yang gagal ditembusi harga pada dagangan minggu ini.
Lihat gambar chart pasangan matawang EUR/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 125.370, 125.035, 124.415.
Paras resistance: 126.325, 126.945, 127.280.


Corak ‘Bullish’ Berakhir, GBP/JPY Gelongsor Ke Bawah Selepas Terbitan Data Inflasi UK

Pelabur mula berhati-hati dengan isyarat perubahan arah harga pada carta pasangan mata wang GBP/JPY hari ini (Rabu) selepas data-data ekonomi yang diterbitkan mempengaruhi pergerakan mata wang Pound.
Selepas data pertumbuhan ekonomi UK serta laporan pekerjaan yang diterbitkan, tumpuan lebih utama terarah pula pada terbitan data indeks harga pengguna UK yang baru sahaja diterbitkan pada pembukaan sesi Eropah sebentar tadi.
Berdasarkan bacaan data, kadar inflasi di UK menunjukkan penurunan kepada 9.1% berbanding jangkaan untuk kekal di paras 10.1%, namun masih lagi kekal berada di paras tertinggi 40 tahun.
Namun, Pound mula menunjukkan reaksi penyusutan nilai ekoran pelabur berkemungkinan menjangkakan bahawa bank pusat England (BOE) berpotensi untuk memperlahankan kenaikan kadar faedah yang agresif pada mesyuarat polisi yang ditunda pada minggu hadapan.
Yen pula dilihat didagangkan lebih kukuh sementara pelabur menantikan laporan lanjut selepas terdapat isyarat bahawa bank pusat Jepun (BOJ) berkemungkinan sedang bersiap sedia untuk campur tangan secara terus dalam pasaran (intervention).
Pada carta GBP/JPY, dapat disaksikan kenaikan harga yang dibuat semalam mencapai sehingga ketinggian 167.600 mencatatkan paras tertinggi 12 minggu.
Namun, di penghujung sesi New York melihatkan harga kembali susut semula ke paras tumpuan 166.200 yang sebelum ini menjadi paras rintangan harga pada minggu lalu.
Sehingga dagangan yang bersambung di sesi Asia pagi ini, harga yang mula bergerak di bawah paras halangan Moving Average 50 (MA50) pada rangka masa 1 jam di carta GBP/JPY telah memberi isyarat awal bagi pergerakan bearish buat harga.
 Menyambung pula dagangan di sesi Eropah menyaksikan harga menjunam selepas data inflasi UK diterbitkan, turun dari paras 166.200 tersebut sehingga ke paras sekitar 165.00 setakat jam 3 petang waktu tempatan.
Dengan momentum yang dipaparkan, harga berkemungkinan akan menguji paras sokongan pada 164.500 dan jika paras tersebut gagal melantunkan semula harga seperti dagangan penghujung minggu lalu, paras terendah terbaru akan dicatatkan.
Penurunan yang diteruskan melepasi zon 163.500 dilihat akan menuju sehingga ke zon 162.00 atau lebih rendah lagi pada 160.500.
Sebaliknya jika berlaku lonjakan semula harga, paras 166.200 dilihat akan menjadi rintangan yang akan diuji semula selepas harga menjunam di bawah paras tersebut sebentar tadi.
Peningkatan lebih tinggi harga akan menguji kembali paras yang dicapai semalam atau meneruskan kenaikan menuju ke zon rintangan pada 168.00.
Lihat gambar carta harga GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Bertahan Dari Jatuh Di Bawah Paras $1,800

Corak kenaikan harga emas sudah dipaparkan pada dagangan awal minggu ini, namun adakah akan menjadi petunjuk untuk lonjakan lebih tinggi nilai logam kuning itu, atau sekadar hanya pembetulan harga yang berlaku?
Pada carta harga XAU/USD yang mengukur nilai emas bebanding US dolar pada minggu lalu dilihat telah pamerkan penurunan sepanjang minggu dan setakat Jumaat lalu, harga telah mencecah ke paras 1800.00.
US dolar kekal mendominasi pasaran pada minggu lalu yang turut memberi tekanan terhadap dagangan emas selain mata wang utama lain dalam pasaran.
Namun pada permulaan dagangan awal minggu ini semalam, harga yang berlegar di zon 1800.00 kemudiannya dilihat telah membuat kenaikan semula mengatasi zon pembukaan harga sekitar 1810.00.
Di sesi New York, harga telah meningkat melepasi paras halangan Moving Average 50 (MA50) pada rangka masa 1 jam memberi petunjuk awal untuk perubahan trend bullish.
Kenaikan harga harga diteruskan sehingga bersambung pada hari ini (Selasa), namun sehingga setakat awal sesi Eropah harga berlegar di zon rintangan 1830.00.
 Jika melepasi zon tersebut, kenaikan lebih tinggi emas dijangka akan menguji zon tumpuan berikutnya sekitar 1850.00 sebelum menuju pula ke sekitar 1870.00.
Namun, waspada sekiranya US dolar kembali mendapat rentah pengukuhannya semula dan kembali memberi tekanan terhadap emas.
Penurunan harga jika berlaku semula dilihat akan kembali menguji zon sokongan sekitar 1800.00.
Menyambung trend bearish seperti dagangan minggu-minggu sebelum ini, harga emas disasarkan untuk mencecah sehingga ke sekitar 1760.00 untuk rekod terendah terbaru harga emas bagi tahun 2022.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Terus Mengukuh, Apakah Yang Menjadi Kekhuatiran Pasaran?

Matawang US dolar terus catat pengukuhan ke paras tertinggi sembilan bulan pada hari Khamis kerana kebimbangan mengenai jangkitan pandamik Covid-19 yang semakin berleluasa dan minit mesyuarat the Fed membawa indikasi bahawa para penggubal dasar sedang mempertimbangkan untuk mengurangkan rangsangan pandemik pada tahun ini. Hal ini secara tidak langsung memberi impak terhadap saham global dan matawang komoditi.
Indeks US dolar yang mengukur matawang greenback berbanding matawang utama catat pengukuhan 0.29% kepada paras dagangan 93.418, iaitu paras tertinggi sejak awal November pada tahun lalu.
Penganalisis berpendapat bahawa pengukuhan US dolar didorong oleh penularan pandemik Delta.
 Minit mesyuarat the Fed pada bulan Julai menunjukkan para penggubal dasar sebahagian besarnya berharap dapat mengurangkan pembelian bon bulanan pada akhir tahun ini. Walaubagaimanapun, isu-isu berbangkit kesan daripada langkah tersebut masih lagi dihadam oleh pemain pasaran termasuk isu inflasi, pengangguran atau penularan pandemi yang boleh menimbulkan risiko pemulihan ekonomi.
US dolar tidak memberi banyak reaksi susulan data tuntutan pengangguran mingguan yang menunjukkan jumlah orang memohon tuntutan menurun pada awal bulan Ogos.
Matawang Euro terus susut serendah $ 1.1665 berbanding US dolar sejak 4 November dan terakhir turun 0.1% pada $ 1.1699, sementara sterling susut 0.7% kepada $ 1.3679.
Penganalisis Commerzbank (DE: CBKG) Antje Praefcke, pasaran dijangka akan memberi tumpuan pada laporan the Fed bulan September bagi mendapatkan lebih banyak maklumat. Buat masa ini perkembangan data pademik dan ekonomi terus menjadi tumpuan utama.


Analisis Teknikal GBP/USD – Timeframe H1 – 22/10/2018

Secara keseluruhan, matawang GBP pada dagangan minggu lalu dilihat didagangkan lemah di mana jelas kelihatan penurunan harga yang dibuat pada chart pasangan matawang GBP/USD. Perkembangan rundingan Brexit masih kurang memberangsangkan ditambah pula dengan data-data ekonomi seperti data pekerjaan, inflasi dan jualan runcit di UK yang mencatatkan bacaan yang lemah, turut menyumbang kepada kemerosotan nilai Sterling itu sendiri. Pada dagangan Jumaat lalu, harga sedikit membuat kenaikan di mana harga telah melepasi paras Magic Pivot dan juga resistance MagicS1 pada indicator Moshed Magic Line sebelum kembali turun semula dan menutup harga sedikit rendah dari paras harga 1.30700 untuk penutup dagangan minggu lalu.
Pada sesi pasaran Asia hari ini, harga masih didagangkan perlahan pada permulaan sesi dan dilihat bergerak di sekitar paras Magic Pivot 1.3058 hari ini. Namun, harga dilihat cuba untuk membuat kenaikan pada awal sesi pasaran Eropah dimana harga telah berada di paras 1.30850 setakat jam 2.44 petang dan menuju ke paras resistance 1.3107 (MagicR1). Jika pada minggu ini pelabur kembali mendapat keyakinan terhadap Sterling, berkemungkinan harga akan melonjak melepasi paras resistance MagicR1 dan terus menyambung kenaikan menuju ke paras resistance yang lebih tinggi yang berada di paras 1.3152 (MagicR2). Seterusnya, pasaran akan menjangka harga menguji paras resistance 1.3201 (MagicR3) yang berada pada zon paras tumpuan harga jika harga terus mengekalkan momentum kenaikan yang dibuat.
 Namun, jika matawang terus didagangkan berisiko bersambung pada minggu ini, harga dijangka akan terus mengalami kejatuhan dan penurunan awal harga dilihat akan ke paras support 1.3014 (MagicS1) iaitu paras lower low pada Jumaat lepas. Jika harga berjaya turun lebih rendah melepasi paras tersebut, harga akan terus menuju ke support 1.2965 (MagicS2) sebelum penurunan harga boleh mencecah sehingga ke paras support 1.2920 (MagicS3) di mana pasaran akan melihat reaksi harga pada zon major support tersebut yang masih belum berjaya ditembusi harga sebelum ini.
Terus mengikuti perkembangan rundingan Brexit yang masih belum mendapat kata sepakat oleh kedua-dua belah pihak dan kawal posisi dagangan anda pada chart GBP/USD dengan berpandukan indicator Moshed Magic Line sebagai rujukan tambahan dalam analisis teknikal harian.

Paras support: 1.3014, 1.2965, 1.2920.
Paras resistance: 1.3107, 1.3152, 1.3201.


Dengan Sekelip Mata Sentimen Pasaran Yang Stabil Bertukar Sebaliknya Akibat Ketegangan Pakistan-India

Matawang Yen dan Swissy memperkukuhkan dagangan mereka pada permulaan sesi Eropah hari ini selepas Pakistan dilaporkan menembak jatuh dua buah jet dari India sekaligus menghantar para pelabur untuk keluar pelaburan daripada aset berisiko kepada tempat yang lebih selamat (safe-haven). Ketegangan dua negara ini dikatakan timbul ekoran isu Line of Control (LoC) iaitu garisan sempadan yang memisahkan dua negara tersebut.
Di perkembangan lain pula, para pelabur menyaksikan Pound Sterling mengukuhkan lonjakannya pada minggu ini apabila para pelabur menaruh harapan yang tinggi bahawa ‘no-deal’ Brexit dapat dielakkan dan Perdana Menteri Theresa May mungkin akan menangguhkan pengunduran Britain daripada Eropah.
 Sementara itu di Eropah pula, Euro terus dilihat akan berisiko selepas data keyakinan ekonomi sebentar tadi menurun sedikit kepada 106.1 daripada 106.3 pada bulan Januari lepas. Secara keseluruhannya, tahap keyakinan di zon Eropah masih lagi kekal pada paras yang lemah sejak kebelakangan ini memandangkan perkembangan ekonomi masih lagi perlahan.
Berbalik kepada sesi Asia hari ini, AUD dan NZD masing-masing didagangkan rendah pada hari ini ekoran ketidaktentuan pasaran global. Bukan itu sahaja, kelemahan AUD juga dipacu oleh kejatuhan indeks dalam aktiviti pembinaan dimana data ini akan mempengaruhi sektor KDNK Australia yang bakal dikeluarkan dalam kalendar ekonomi pada minggu hadapan. Sementara itu, data imbangan New Zealand yang merosot dengan ketara juga memberikan tekanan kepada NZD hari ini.


Harga Minyak Mentah Capai Paras Tertinggi Dua Minggu Lalu

Harga minyak mentah dunia bergerak lebih tinggi pada Rabu dan mencapai paras tertinggi dua minggu lalu khususnya dalam sesi Eropah, berikutan sentimen positif pasaran dengan kemerosotan jumlah inventori di Amerika Syarikat dalam laporan data EIA pukul 10.30 pm.
Minyak Brent (Brent-oil) naik 0.65% kepada $49.51 setong setakat pukul 10.51 pm, manakala minyak WTI (West Texas Intermediate) naik 1.27% kepada $46.94 setong.
Harga komoditi hitam ditutup lebih tinggi pada Selasa berbanding Isnin walaupun pada mulanya melonjak lebih tinggi dari pars penutup hari tersebut.
Data yang dikeluarkan oleh Energy Information Administration (EIA) melaporkan inventori minyak mentah jatuh 4.7 juta tong pada minggu berakhir 14 Julai berbanding jangkaan kemerosotan 3.6 juta.
 Jumlah inventori minyak US setakat ini berjumlah 490.6 juta sehingga minggu lalu. Lapora ini juga menyatakan inventori gasolin berkurang sebanyak 4.4 juta tong berbanding minggu sebelum itu yang merosot sebanyak 0.7 juta tong.
Data kali ini sudah tentu melegakan pasaran minyak mentah dengan data API semalam turut merekod kejatuhan inventori di US. Data-data positif ini akan menjadi pemangkin kepada kenaikan harga pasaran jika tiada sentimen buruk lain yang mengganggu keadaan semasa.
Harga minyak mentah dilihat tertekan beberapa minggu lalu berikutan peningkatan pengeluaran dari US yang mengimbangi pemotongan bekalan yang dijalankan oleh OPEC dan non-OPEC.
OPEC membuat perjanjian pertama pemotongan bekalan sebanyak 1.8 juta tong sehari bermula Januari 2017 sehingga enam bulan dan ia dilanjutkan sekali lagi kepada sembilan bula sehingga Mac 2018 dalam usaha membawa harga pasaran ke tahap optimum.


‘King’ USD Mengamuk Tak Ingat Dunia, Inflasi AS Masih Berapi!

Kejutan inflasi Amerika Syarikat telah memacu lonjakan drastik raja US dolar dan sekali gus menenggelamkan kebanyakan mata wang utama ke paras terendah.
Data terbaru daripada Jabatan Buruh menunjukkan indeks harga pengguna (CPI) AS meningkat 0.1% pada Ogos secara asas bulanan setelah dicatatkan tidak berubah pada Julai.
Sementara inflasi teras (tidak termasuk harga makanan dan tenaga yang tidak menentu) juga menokok kepada 0.6% daripada 0.3% yang menjadi jangkaan dan dicatatkan bulan sebelumnya.
Pada asas tahunan pula, inflasi menurun kepada 8.3% pada Ogos daripada 8.5% sebelumnya. Walaupun menurun, tetapi bacaan yang direkodkan malangnya lebih kuat daripada dijangkakan untuk susut kepada 8.1%.
 Ekoran daripada itu, pelabur melihat bahawa tekanan harga di AS masih lagi kukuh dan ini menguatkan lagi jangkaan peningkatan kadar faedah sebanyak 75 mata asas pada mesyuarat FOMC minggu depan.
Sebaik sahaja data CPI dikeluarkan, US dolar kembali meroket lebih tinggi yang menyaksikan indeks dolar mencatat keuntungan peratusan harian terbesarnya sebanyak 1.5% kepada 109.90.
Sementara kebanyakan mata wang utama pula kembali terperosok, terutamanya dagangan yen yang susut semula ke titik terendah 24 tahun berbanding greenback.
Euro pula tergelincir semula di bawah harga pariti pada 0.9970 berbanding US dolar, dan mata wang pound kembali menjunam menghampiri paras terlemah 37 tahun dengan pelabur kini menantikan data inflasi UK yang akan dikeluarkan pada sesi Eropah hari ini.
Di sisi lain, dolar Aussie dan Kanada tenggelam di dasar dua bulan, manakala dolar New Zealand terjun ke paras terendah lebih 2 tahun.


Matawang US Dolar Kembali Membuat Pengukuhan, Isu Geopolitik Menolak Harga Emas Terus Naik

Pasaran Matawang
Matawang Euro merundum selepas mencatat pengukuhan sepanjang hari. US dolar malah sebaliknya, mencatat pengukuhan selepas merundum sejak pembukaan tahun baru 2018.
Indeks US dolar yang mengukur kekuatan matawang greenback berbanding enam mengukuh sebanyak 0.14% kepada 91.69 dalam sesi dagangan Eropah pada hari Rabu setakat jam 04.35 p.m.
Matawang Euro mengukuh berikutan laporan data sektor pembuatan yang meningkat melebihi jangkaan.
Selain itu, kenaikan Euro juga disokong oleh jangkaan pengurangan amaun pembelian bon pada 2018.
 Bagi Dolar, pasaran juga memberi tumpuan pada minit mesyuarat the Fed pada keesokan hari dan laporan data nonfarm payrolls (NFP).
Pasaran Komoditi
Harga minyak mencatat kejatuhan daripada paras tertinggi Jun 2015.
Kejatuhan harga minyak brent adalah disebabkan jangkaan pasaran bahawa pengeluaran minyak mentah US akan meningkat. Selain itu terdapat kesangsian bahawa pertumbuhan permintaan akan berterusan.
Harga emas terus mencatat peningkatan dalam sesi dagangan Eropah berikutan sentimen geopolitik antara Presiden Donald Trump dan Kim Jong Un.


Ini Sebab Kenaikan US Dollar dan Kejatuhan Matawang Komoditi Commdolls

US dollar naik ke paras tertingggi yang baru berbanding beberapa matawang utama yang lain pada Selasa. Kekuatan greenback menyebabkan pair seperti EUR/USD, dan GBP/USD jatuh menjunam. Bukan itu sahaja matawang-matawang komoditi turut tertekan disebabkan kejatuhan harga minyak mentah dunia dan pengukuhan oleh US dollar.
Indeks US dollar yang mengukur kekuatan matawang greenback berbanding matawang utama yang lain naik 0.29% setakat pada pukul 5.38 petang.
Major pair EUR/USD jatuh 0.32% dengan GBP/USD jatuh 0.32%. USD/JPY pula jatuh 0.06%, USD/CAD naik 0.72% dan USD/CHF hampir tidak berubah. AUD/USD dan NZD/USD masing-masing merekodkan kejatuhan 0.71% dan 0.43% setakat ini.
 Matawang paling kuat setakat ini adalah Yen dan USD, manakala matawang paling lemah adalah CAD dan AUD. Dengan menggabungkan matawang paling kuat dan lemah, pair CAD/JPY jatuh 0.78%, AUD/JPY pula jatuh 0.84%. Pair USD/CAD pula setakat ini naik 0.72% dan AUD/USD jatuh 0.75%.
Matawang-matawang komoditi (Commdolls) tertekan selepas harga minyak mentah membuat penurunan yang mendadak. Hal ini berlaku menjelang pengumuman Presiden Trump tentang keputusan Amerika terhadap perjanjian nuklear Iran. CAD, NZD dan AUD adalah tiga matawang yang banyak menerima impak kejatuhan itu di samping faktor pengukuhan matawang US dollar itu sendiri.
Matawang Yen mendapat banyak manfaat daripada ketakpastian (uncertainty) pasaran ketika ini, dengan membuat kenaikan berbanding matawang-matawang utama yang lain. Yen sekali lagi mendapat permintaan kerana kebimbangan pasaran terhadap pengumuman Trump pada malam ini.
US dollar pula mendapat sokongan ketika ini berikutan komen yang dibuat oleh Pengerusi Fed Jerome Powell. Beliau mengatakan, “pasaran tidak perlu terkejut dengan tindakan kami jika ekonomi bergerak sejajar dengan unjuran yang telah dibuat.”


Analisis Teknikal GBP/JPY – Timeframe H1 – 13/12/2018

Dalam kegoyahan kepimpinan Perdana Menteri Britain Theresa May, perkembangan isu Brexit masih memberikan nafas lega setelah undian tidak-percaya (no-confidence) masih memihak kepada PM May. Matawang Sterling yang menjunam awal minggu ini ekoran penangguhan undian Parlimen Britain oleh PM May kembali membuat lonjakan pada dagangan semalam. Dilihat pergerakan harga pada chart GBP/JPY, harga membuat lonjakan dari paras terendah sekitar 141.600 melepasi paras Magic Pivot sebelum lonjakan diteruskan sehingga ke paras resistance MagicR2 pada indicator Moshed Magic Line semalam dan menguji paras tersebut sehingga ke penghujung sesi pasaran New York sebelum dagangan ditutup.
Pada sesi pasaran Asia hari ini, harga dilihat bergerak perlahan dan mendatar di sekitar paras harga 143.100 sehingga bersambung pada awal sesi pasaran Eropah. Jika harga berjaya menyambung kenaikan semalam, jangkaan harga akan menuju ke paras resistance 143.770 (MagicR1) yang berada berhampiran sebelum kenaikan lebih tinggi dilihat akan menguji paras resistance 144.592 (MagicR2) yang berada pada zon SBR (support become resistance) pada chart GBP/JPY. Seterusnya, pasaran akan menunggu reaksi harga pada resistance 145.741 (MagicR3) pada kenaikan seterusnya di mana paras tersebut gagal ditembusi harga pada dagangan penghujung November lalu.
Namun, jika Brexit kembali memberikan khabar berita yang kurang menyenangkan pasaran, jangkaan harga akan kembali membuat penurunan semula lebih rendah dari paras Magic Pivot hari ini dan menuju ke paras support 141.799 (MagicS1). Kemudiannya, harga akan cuba mengatasi paras terendah semasa pada chart GBP/JPY ini dan berkemungkinan akan menuju ke paras sekitar 140.650 (MagicS2). Penurunan harga seterusnya bakal mencatatkan paras terendah yang baru dan berpotensi mencecah sehingga ke paras sekitar 139.828 (MagicS3).
 Pantau perkembangan isu Brexit dan juga sentimen semasa dalam pasaran jika anda memilih posisi dagangan pada GBP/JPY. Rujuk indicator Moshed Magic Line untuk mendapatkan hasil analisis yang lebih berkualiti sebelum anda memasuki pasaran.

Paras support: 141.799, 140.650, 139.828.
Paras resistance: 143.770, 144.592, 145.741.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Dominasi Dolar USD Dalam Pasaran Kewangan Bakal Berakhir

Dominasi matawang utama dunia, dolar Amerika Syarikat bakal berakhir jika Federal Reserve (Fed) terpaksa mengalah daripada serangan tekanan oleh White House dan pasaran kewangan untuk mengurangkan kadar faedah dengan penurunan 50 mata asas pada tahun ini menurut undian 60 penganalisis pasaran.
Pada mesyuarat FOMC minggu lalu, bank pusat telah mengumumkan penurunan kadar 25 mata asas namun dagangan dolar AS kekal mencatatkan kenaikan berikutan kenyataan Presiden Fed Jerome Powell yang menyatakan bahawa tindakan penurunan adalah sebagai perubahan pada pertengahan kitaran dan bukannya sebagai isyarat pelonggaran yang lebih agresif.
Tindakan tersebut telah menimbulkan kekecewaan terhadap Presiden Amerika Syarikat Donald Trump sebelum mengumumkan tarif tambahan terhadap barangan import China akan dilaksanakan pada awal September dan membuatkan ketegangan hubungan dagang dua ekonomi dunia itu kembali meningkat.
 Beliau terus mendesak Fed untuk terus menurunkan kadar faedah dengan skala lebih besar dan dengan lebih segera di samping menggesa untuk tindakan pengetatan kuantitatif oleh Fed dihentikan serta merta.
Dolar AS walau bagaimanapun akan mengalami kejatuhan jika Fed benar-benar menurunkan kadar 50 mata asas sehingga penghujung tahun ini seperti yang dijangkakan oleh CME FedWatch.
Laporan daripada Reuters, lebih 40% ahli strategi ekonomi yang memberikan jawapan berasingan menyatakan bahawa perubahan pada unjuran polisi Fed akan memberi petunjuk terbaru terhadap hala tuju matawang Amerika tersebut.


Analisis GOLD – Lonjak Ke Paras $1,830, Pelabur Harap Emas Kekal Momentum

Pembukaan pasaran dagangan 2022 pada hari ini (Isnin) melihatkan US dolar mengumpul momentum untuk pengukuhan awal pada sesi Asia bersambung pada sesi Eropah.
Adakah US dolar telah memulakan langkah untuk mengukuh selepas menutup dagangan dengan lemah sehingga penutup dagangan 2021 di penghujung minggu lepas?
Penyusutan US dolar pada Jumaat lalu juga telah mendorong harga emas untuk meningkat ke paras ketinggian terbaru 5 minggu sehingga ke paras jangkaan penganalisis iaitu $1,830.
Namun, pelabur tetap meletakkan kebimbangan terhadap jangkaan kejatuhan harga emas selepas ini susulan unjuran pengukuhan US dolar pada dagangan tahun baru.
Ini adalah susulan keputusan hawkish Federal Reserve (Fed) pada mesyuarat sebelum ini dalam fasa pengetatan dasarnya dengan jangkaan untuk kenaikan kadar faedah lebih cepat.
Berkemungkinan pengukuhan awal US dolar akan bermula selepas laporan data pekerjaan NFP Amerika Syarikat (AS) diterbitkan pada penghujung minggu ini dengan ramalan sektor buruh AS yang bakal catat angka positif.
 Carta harga XAU/USD yang mengukur nilai emas berbanding US dolar dijangka akan membuat penurunan ke zon RBS (resistance become support) 1815.00 sekiranya US dolar pamer pengukuhan sejak awal minggu.
Dan jika harga turun di bawah paras sokongan Moving Average 50 (MA50) pada rangka masa 1 jam di carta XAU/USD akan mendorong harga susut semula ke paras tumpuan 1800.00.
Namun jika harga emas berjaya melonjak melepasi paras rintangan 1830.00, harga bakal terus catat paras ketinggian terbaru lagi menyambung lonjakan pada penghujung minggu lalu.
Paras ketinggian terbaru yang dilihat menjadi sasaran adalah pada 1850.00 jika harga emas kekal meneruskan kenaikan lebih tinggi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


5 Berita Data Ekonomi Penting Tumpuan Pasaran Minggu Ini (20-24 Dis 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Minit Mesyuarat Bank Pusat Australia (Selasa 8.30 Pagi): Pelabur akan meneliti butiran lanjut pada minit mesyuarat Reserve Bank of Australia (RBA) yang berlangsung pada 2 minggu yang lalu. RBA telah mengekalkan kadar faedah tidak berubah dan melihat pelonggaran dasar masih lagi menjadi pilihan untuk menyokong ekonomi semasa.
Data Keluaran Dalam Negara Kasar UK (Rabu 3.00 Petang): Bacaan akhir bagi pertumbuhan ekonomi UK untuk suku ketiga dijangka tidak berubah setelah diterbitkan pada kadar 1.3% sebelum ini. Perubahan pada angka yang diterbitkan bakal mempengaruhi pergerakan mata wang Pound.
 Data Keluaran Dalam Negara Kasar AS (Rabu 9.30 Malam): Bacaan akhir pertumbuhan ekonomi Amerika Syarikat dijangka kekal seperti bacaan awal setelah mencatatkan kejatuhan ke paras 2.1% berbanding 6.7% pada suku sebelumnya.
Data Keluaran Dalam Negara Kasar Kanada (Khamis 9.30 Malam): Pasaran bakal menjangkakan kenaikan pada angka pertumbuhan ekonomi Kanada untuk bulan November yang diunjur meningkat kepada 0.8% daripada 0.1% bulan sebelumnya. Peningkatan tersebut juga bakal menyokong pemulihan nilai dolar Kanada yang terkesan dengan kejatuhan harga minyak mentah minggu lalu.
Data Perbelanjaan Peribadi Pengguna AS (Khamis 9.30 Malam): Memberi bayangan terhadap inflasi di Amerika Syarikat, data ini akan memberi tumpuan terhadap perbelanjaan bagi sasaran barangan peribadi pengguna. Bacaan bagi bulan November dijangka tidak menunjukkan perubahan seperti bulan sebelumnya.


Konflik Rusia-Ukraine Kembali Reda, Apa Reaksi Mata Wang?

Sentimen pasaran kembali meningkat berikutan kebimbangan terhadap ketegangan Rusia dan Ukraine mulai mereda selepas Menteri Pertahanan Rusia mengumumkan bahawa beberapa pasukan tentera di sempadan akan kembali ke pangkalan mereka.
Pengumuman tersebut dibuat susulan pertemuan Presiden Vladimir Putin dan Canselor Jerman Olaf Scholz pada Selasa, di mana Putin turut berharap supaya terdapat peluang untuk rundingan lanjut dengan negara Barat mengenai tuntutan keselamatan Moscow.
Walaupun begitu, reaksi pasaran yang ditunjukkan tidak ketara, menyaksikan kebanyakan mata wang utama hanya mencatat peningkatan sederhana. Sementara dolar greenback yang mendapat sokongan sebagai safe-haven berikutan ketegangan tersebut, kembali mempamerkan penyusutan pada sesi New York.
 Hal ini secara tidak langsung menunjukkan bahawa masih terdapat keraguan mengenai keputusan Rusia. Ekoran itu, pelabur akan mengikuti lebih dekat perkembangan seterusnya dalam isu ini.
Dalam pada itu, pelabur telah diperlihatkan dengan data indeks harga pengeluar (PPI) Amerika Syarikat yang mencatatkan lonjakan lebih tinggi dari dijangkakan sebanyak 1.0% pada Januari.
Sementara itu meneliti pergerakan mata wang Eropah, euro didagangkan stabil pada sekitar harga 1.1350 selepas meraih keuntungan susulan kebimbangan terhadap isu geopolitik Eropah Timur yang mula berkurangan.
Selain itu, dagangan pound pula berlegar di sekitar harga yang sama susulan data pekerjaan UK yang bercampur-campur pada Disember. Perhatian pelabur kini beralih kepada data inflasi yang bakal diterbitkan pada sesi Eropah hari ini.


Yen Susut Menjelang Mesyuarat BOJ, USD/JPY Melonjak Ke Paras Ketinggian 108.00

Sentimen risk-on pasaran pada awal minggu ini telah mendorong pergerakan lemah bagi matawang safe-haven terutama US dolar dan Yen.
Namun, dagangan Yen lebih ketara menyusut berbanding US dolar susulan Bank of Japan (BOJ) bakal mengadakan mesyuarat di luar jadual mesyuarat polisi pada Jumaat ini.
Mesyuarat tersebut akan memfokuskan langkah baru dalam menyokong perusahaan kecil dan sederhana di Jepun.
Yen sebelum ini telah bergerak lemah dalam pasaran selepas Jepun berdepan krisis kemelesetan ekonomi dengan penyusutan pada pertumbuhan GDP suku tahun pertama 2020.
Pergerakan harga pada carta pasangan matawang USD/JPY semalam telah mempamerkan kenaikan harian hampir 80 pips dari paras 107.300 melepasi ketinggian 108.00 sebelum menutup dagangan pada sesi New York lebih rendah semula.
Pada sesi Asia pagi ini, harga memulakan dagangan di sekitar paras 107.700 sebelum membuat kenaikan menuju semula ke paras 108.00 namun dilihat masih gagal melepasi zon resistance tersebut.
 Jika harga membuat penurunan semula, harga akan kembali menguji paras sokongan Moving Average 50 (MA50) sebelum menuju zon RBS (resistance become support) sekitar 107.400.
Penurunan lebih rendah dilihat akan menuju pula zon RBS seterusnya sekitar paras 107.000.
Namun jika harga kembali meneruskan kenaikan semalam, harga yang melepasi paras resistance 108.00 dilihat akan menuju paras ketinggian pada 108.500 yang berada pada zon SBR (support become resistance).
Sedikit kenaikan yang diteruskan akan mencecah paras 108.700 yang juga berada pada zon SBR pada carta USD/JPY.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Dijangka Akan Lebih Rancak Menjelang Laporan NFP

Dolar greenback terus malu-malu kucing untuk mempamerkan pengukuhan meskipun telah memperoleh data serta sentimen pasaran di luar jangkaan dan positif pada minggu ini.
Susulan faktor tersebut, pelabur dilihat kekal mengambil langkah berwaspada terhadap laporan data pekerjaan NFP Amerika Syarikat (AS) yang akan diterbitkan pada sesi New York malam ini (Jumaat).
Terbitan laporan data NFP yang baik bakal merangsang dan mempengaruhi Federal Reserve (Fed) untuk melaksanakan pengetatan dasar polisi (tapering) seawal November.

Selain itu, hasil perbendaharaan AS 10 tahun telah menyaksikan peningkatan mencapai paras 1.60% yang serba sedikit dijangka akan menyokong pengukuhan USD.
Jika diteliti kepada carta harga pasangan matawang EUR/USD, pergerakan harga kembali bergerak mendatar di atas zon sokongan 1.15000 setelah mempamerkan terjunan 70 pips pada dagangan Rabu.
Namun begitu, harga dilihat sering mencucuk paras halangan Moving Average 50 (MA50) pada rangka masa 1 jam bagi memberi bayangan kepada pelabur untuk harga mengekalkan trend penurunan.
Dalam masa yang sama, matawang Euro kekal tidak berupaya dalam mempersembahkan aksi yang memberangsangkan berikutan masih lagi memperoleh suntikan sendu pada data-data ekonomi Eropah.
 Pergerakan harga pada carta EUR/USD dijangka akan terus menyusut ke zon sokongan 1.15000 andai kata USD kembali menerima sokongan daripada laporan data NFP untuk meneruskan pengukuhan.
Penurunan ke zon sokongan berkenaan secara tidak langsung bakal sekali lagi merekodkan paras terendah terbaharu yang pernah dicapai sepanjang tempoh 15 bulan sejak daripada Julai 2020.
Zon sokongan seterusnya pada paras 1.14000 masih kekal menjadi zon tumpuan para pelabur untuk diuji sekiranya trend penurunan harga yang lebih rendah berlaku.
Walau bagaimanapun, jika USD kembali didagangkan lemah, pergerakan harga dijangka akan menggapai semula zon yang  ‘kebal’ untuk ditembusi pada zon SBR (support become resistance) 1.16000.
Kenaikan harga yang lebih tinggi berkemungkinan bakal menuju ke zon SBR seterusnya sekitar 1.17000 dan dijangka harga akan memberi isyarat untuk EUR/USD kembali dengan trend bullish.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pandangan Kalendar Ekonomi Sepanjang Minggu Hadapan (31 Okt – 4 Nov)

Minggu lepas menunjukkan data KDNK (GDP) United State pada suku ketiga yang meningkat 2.9% merupakan kenaikan tertinggi sejak dua tahun ini. Pun begitu, US dollar kelihatan sukar untuk meneruskan momentum kenaikan selepas laporan berita pembukaan semula kes e-mel Hillary Clinton Jumaat lepas.  Minggu ini akan menjadi minggu yang sibuk bagi pemain pasaran dengan data-data high impact(impak tinggi). Antaranya ialah :-

Data Manufacturing PMI, China. Data ini adalah hasil daripada tinjauan yang diambil dari 3000 purchasing manager tentang keadaan perniagaan dalam syarikat mereka yang melibatkan pekerjaan, tempahan baru, harga, penghantaran dan inventori. Data di atas 50 menunjukkan keadaan yang baik dan sebaliknya di bawah 50. Australia dijangka akan terkesan dengan sebarang data yang dikeluarkan oleh China kerana Australia pengeksport terbesar copper (kuprum) negara itu. Data positif akan menguatkan Dollar Australia dan begitu juga sebaliknya.

Kadar Faedah Australia: 11.30 Pagi, Selasa. Bank Pusat Australia (RBA) mengekalkan kadarnya 1.50% pada mesyuarat Oktober. Dengan jangkaan pasaran buruh yang semakin baik dan juga data inflasi yang bagus baru-baru ini, pengekalan kadar pada 1.50% itu menepati ramalan RBA. Namun, penganalisis menjangka akan ada satu lagi pemotongan tahun ini.

Kadar Fedah Jepun: 11.30-1.00, Selasa. Bank of Japan (BoJ) mengekalkan kadar pada mesyuarat September dan memperkenalkan sedikit perubahan polisi untuk menaikkan inflasi dan pertumbuhan ekonomi. Dengan data inflasi yang semakin baik, penganalisis menjangkakan kadar akan dikekalkan pada -0.10%.

KDNK Kanada (GDP): 8.30 mlm, Selasa. Penganalisis menjangkakan KDNK akan naik 0.20%. Hal ini disokong oleh data-data positif sejak akhir-akhir ini.

Data Manufacturing PMI, US: 10 mlm, Selasa. Data ini adalah hasil daripada tinjauan yang diambil dari 3000 purchasing manager tentang keadaan perniagaan dalam syarikat mereka yang melibatkan pekerjaan, tempahan baru, harga, penghantaran dan inventori. Data di atas 50 menunjukkan keadaan yang baik dan sebaliknya di bawah 50. Penganalisis menjangkakan indeks pada 51.8.

Data GDT price indeks (Indeks harga GDT) New Zealand: 9.45 mlm, Selasa. Indeks harga GDT adalah indeks harga bagi produk berasaskan susu. Seperti kita tahu New Zealand adalah pengeluar produk berasaskan susu terbesar dunia. Oleh itu, data ini mampu memberi impak yang besar kepada matawang Kiwi. Sebarang data yang lebih tinggi daripada jangkaan akan menguatkan matawang Kiwi. Beri tumpuan juga kepada data pekerjaan pada Rabu 5.45 pagi.

Data ADP Non-Farm employment change US: 8.15, Rabu. Jangkaan penganalisis data akan meningkat kepada 166,000 dari 154,000. Jika data dikeluarkan lebih baik dari jangkaan, akan menyebabkan US dollar menguat.

Penetapan kadar FOMC: 2.00 pagi, Khamis. The fed (Bank Pusat US) mengekalkan kadar pada September lepas walaupun data pertumbuhan adalah baik. The fed mengatakan masih menunggu lebih banyak data untuk menaikkan kadar. Namun, penganalisis menjangka tiada perubahan kadar pada Khamis ini kerana The Fed dikatakan tidak mahu mengganggu pasaran dengan undian presiden yang akan berlangsung minggu depan 8 November.

Penetapan kadar UK: 8.00 mlm, Khamis. Bank of England menurunkan kadarnya pada Jun lepas kepada 0.25% dan mengekalkan kadar ini pada mesyuarat September. Namun, pihak bank pusat mengatakan akan ada pemotongan lagi pada masa hadapan dan penganalisis menjangkakan tiada potongan kadar pada mesyuarat kali ini.

Data PMI non-manufacturing US (bukan pembuatan): 10 mlm, Khamis. Data ini adalah hasil daripada tinjauan yang diambil dari 3000 purchasing manager dalam syarikat bukan pembuatan tentang keadaan perniagaan dalam syarikat mereka yang melibatkan pekerjaan, tempahan baru, harga, penghantaran dan inventori. Data dia atas 50 menunjukkan keadaan yang baik dan sebaliknya di bawah 50.

Data pekerjaan Kanada (Canadian employment data): Jumaat, 8.30 mlm. Data dijangka akan menyusut sebanyak 10,000 pekerjaan. Pada September lepas, data mencatatakan peningkatan sebanyak 67,000 orang. Kadar pengangguran dijangka tidak berubah pada 7.00%

Data NFP US. Data ini menunjukkan perubahan bilangan pekerjaan dalam sektor bukan lading seperti perbankan dan pembuatan. Penganalisis menjangkakan data akan meningkat sebanyak 175,000 berbanding 156,000 yang dicatatkan pada bulan sebelum. Ambik perhatian juga kepada data Average hourly earnings (purata gaji per-jam) dan kadar pengangguran. Kerana data ini juga mampu memberi impak yang signifikan kepada pasaran.


Bagaimana Pula Kesan Isu Perjanjian Perdagangan Terhadap Dagangan Komoditi?

Harga minyak mentah jatuh pada sesi Asia dipengaruhi oleh ketidakpastian perjanjian perdagangan AS dan China selain turut terkesan oleh kekhuatiran mengenai bekalan minyak yang berlebihan dalam pasaran.
Berikutan itu, minyak mentah diniagakan di bawah tekanan dengan penyusutan dalam niaga hadapan minyak mentah Brent sebanyak 1.13% kepada $61.90 manakala WTI Amerika Syarikat sebanyak 1.27% kepada $56.63.
Menjelang mesyuarat Persidangan Pertubuhan Negara-negara Pengeksport Petroleum (OPEC) pada Disember ini yang akan diadakan di Vienna, OPEC+ dijangka tidak akan meningkatkan kadar pengurangan dalam pengeluaran minyak mentah.
 Selain itu, dagangan minyak mentah turut terkesan dengan perkembangan terbaru perdagangan di mana Presiden AS Donald Trump telah memberi kenyataan beliau bahawa tiada pembatalan tarif sedia ada telah diputuskan dalam perjanjian seperti yang diperkatakan oleh Kementerian Perdagangan China pada Khamis lepas.
Pertikaian dagangan antara dua ekonomi terbesar dunia telah memperlahankan pertumbuhan global dan mendorong para penganalisis untuk merendahkan unjuran terhadap permintaan minyak sehingga meningkatkan kebimbangan terhadap bekalan minyak semakin tinggi pada 2020.
Berikutan daripada itu, dagangan emas mempamerkan peningkatan sebanyak 0.22% kepada 1.463.00 di samping pasaran pada sesi Asia turut terkesan oleh ketegangan demonstrasi di Hong Kong yang semakin meningkat.
Rusuhan politik yang berterusan di Hong Kong semakin memburuk apabila dua penunjuk perasaan ditembak oleh pihak polis sehingga telah membangkitkan kemarahan para penunjuk perasaan yang ia dilihat sebagai suatu kekejaman oleh polis.


Sterling Didagangkan Positif Selepas Permohonan Penangguhan Brexit Diluluskan.

Sesi dagangan yang agak pasif pada sesi Asia dan Eropah hari ini kerana berita mengenai lanjutan tarikh akhir Brexit tidak memberi kesan signifikan kepada sentimen pasaran.
Kesatuan Eropah melanjutkan tarikh akhir Brexit selama enam bulan lagi sehingga 31 Oktober 2019. Dalam ulasan pengundian mereka, pegawai EU menyatakan dengan jelas bahawa mereka akan fleksibel dengan masa kerana tidak ada sesiapa yang tidak memerlukan pengunduran Brexit tanpa perjanjian.
 Matawang Dolar AS pula didagangkan agak negatif selepas Federal Reserve menyatakan bahawa langkah seterusnya dalam kadar faedah Amerika Syarikat mungkin lebih rendah daripada menaik ekoran kebimbangan mengenai perbincangan perdagangan yang sedang berlangsung, rundingan Brexit dan kemungkinan kelembapan ekonomi yang lebih besar daripada jangkaan ekonomi di Eropah dan China.
Matawang Euro pula mengikut jejak langkah USD yang agak lemah selepas mesyuarat ECB semalam. Presiden ECB Mario Draghi sekali lagi menekankan pada sidang akhbarnya bahawa ECB akan melakukan segala yang dapat dilakukan untuk mendapatkan inflasi kembali ke tahap sasarannya.
Dalam kalendar ekonomi New York hari ini, indeks harga peringkat kilang Amerika Syarikat bakal dikeluarkan pada jam 8.30 malam di mana jangkaan pasaran akan terdapat sedikit kenaikan berikutan data inflasi yang positif serta harga komoditi minyak mentah yang kembali pulih.


GBP/JPY Menjunam Susulan Data PMI UK Pada Sesi Eropah Hari Ini

Selepas berakhirnya persidangan kemuncak G20 di Osaka Jepun, pelabur melihat sentimen pasaran kembali pulih dengan pelbagai perbincangan dengan keputusan positif yang terbit hasil pertemuan antarabangsa tersebut.
Khususnya melibatkan ketegangan hubungan dagang antara China dan Amerika Syarikat yang kembali reda dengan kedua-dua pemimpin negara bersetuju untuk mengadakan rundingan semula dan menangguhkan ancaman tarif seperti yang diperhangatkan sebelum ini.
Situasi tersebut memberi kesan ketara terhadap dagangan safe-haven Yen apabila melemah pada permulaan dagangan minggu ini dengan terdapat perbezaan jarak harga (gap) terutamanya berbanding matawang utama yang lain.
Seperti yang kelihatan pada carta harga pasangan matawang GBP/JPY hari ini, harga memulakan dagangan di sekitar paras resistance 137.700 (MagicR2) pada indicator Moshed Magic Line hari ini sebelum harga mula bergerak turun.
Dagangan Pound Sterling pula masih lagi didagangkan berisiko berikutan masih dilanda ketidaktentuan politik di Britain dalam proses menggantikan jawatan pemimpin yang baru selepas Theresa May melepaskan jawatan beliau.
Sterling terus dibebankan lagi oleh data ekonomi yang dikeluarkan pada sesi Eropah petang ini. Data PMI perkilangan di UK mencatatkan penurunan meleset berbanding jangkaan kenaikan oleh pasaran.
Dengan itu, jelas penurunan ditunjukkan pada carta harga GBP/JPY sehingga mencecah ke paras Magic Pivot 136.773 hari ini. Penurunan tersebut setakat ini mencatatkan sekitar 90 pips penurunan dari paras pembukaan harga pada sesi Asia awal pagi tadi.
Momentum penurunan harga bakal menekan harga ke paras terendah dan berpotensi menuju ke paras support 136.357 (MagicS1) dan juga support 135.846 (MagicS2) pada indicator Moshed Magic Line hari ini.
 Penurunan terendah harian boleh mencecah sehingga ke paras zon support sebelum ini di paras 135.430 (MagicS3).
Namun jika dagangan GBP kembali stabil dan Yen kekal lemah dalam sentimen pasaran yang semakin pulih, harga berkemungkinan kembali melonjak semula dan menguji paras resistance MagicR2 pada pembukaan harga sesi Asia hari ini.
Kenaikan tertinggi dijangka mampu mencecah ke paras resistance 138.211 (MagicR3) untuk harga menguji paras resistance pada bulan Jun yang gagal ditembusi sebelum ini.
Lihat gambar carta harga bagi pasangan matawang GBP/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 136.357, 135.846, 135.430.
Paras resistance: 137.284, 137.700, 138.211.

Team INTRADAY menggunakan bacaan dan carta forex dari Broker SaracenMarkets.


Data Ekonomi AS Mengukuhkan USD, Aussie pula Lemah Ekoran Data GDP Yang Mengecewakan

Matawang dolar Amerika Syarikat melonjak ke paras tertinggi dua minggu dagangan berbanding matawang utama yang lain pada Selasa setelah data industri perkhidmatan di Amerika Syarikat kukuh dengan mencatatkan angka bacaan yang lebih tinggi daripada jangkaan peningkatan dan mengatasi bacaan sebelum ini.
Data jualan rumah baru di Amerika yang turut dikeluarkan bersama turut merekodkan kenaikan lebih tinggi mengatasi jangkaan kenaikan dan juga bacaan sebelumnya yang telah dikemaskini semula. Jabatan Perdagangan Amerika Syarikat menyatakan jualan rumah kepada keluarga tunggal baru meningkat ke paras tertinggi tujuh bulan pada Disember.
Pound Sterling terus mencatatkan penurunan pada dagangan Selasa selepas jurucakap kewangan Parti Buruh pembangkang mengatakan bahawa hanya beberapa penggubal undang-undang akan menyokong pelan perjanjian Brexit Perdana Menteri Theresa May dan terdapat isyarat positif dalam rundingan di Brussels.
 Matawang British itu didagangkan lemah bermula minggu ini selepas pelabur mula mengambil keuntungan pada posisi belian terdahulu berikutan kebimbangan terhadap langkah pengunduran Britain dari Kesatuan Eropah kembali diragui pasaran.
Sementara matawang EURO masih didagangkan lemah berdepan risiko kepada jangkaan bank pusat Eropah yang memberikan isyarat akan menangguhkan langkah kenaikan kadar faedah sehingga tahun hadapan dan bakal melancarkan pinjaman bank jangka panjang untuk mengatasi isu pertumbuhan ekonomi yang perlahan di zon Eropah.
Matawang dolar Kanada turut didagangkan berisiko dan jatuh ke paras terendah berikutan kombinasi masalah perdagangan, peletakan jawatan oleh ahli kabinet Perdana Menteri Justin Trudeau dan juga jangkaan bahawa bank pusat Kanada berkemungkinan besar akan mengubah arah polisi monetari mereka.
Sesi pasaran Asia pagi ini menyaksikan data ekonomi di Australia dikeluarkan menunjukkan bacaan kadar pertumbuhan GDP (KDNK). Pertumbuhan GDP merosot kepada 0.2% untuk suku terakhir Disember 2018, lebih rendah daripada bacaan 0.3% sebelum ini dan juga meleset daripada jangkaan kenaikan ke paras 0.5%. Ini menunjukkan pertumbuhan yang paling lemah sejak suku tahun ketiga 2016 lalu.


Logam Berharga Memulakan Dagangan yang Agak Suram Dalam Sesi Asia

Harga emas memulakan dagangan yang agak lemah pada Khamis apabila lebih ramai pelabur menjangkakan kenaikan kadar oleh Fed pada bulan ini. Keyakinan terhadap prospek ini kekal kukuh walaupun sentimen kekal bercampur-campur kerana pasaran perlu menunggu satu hingga dua bulan lagi bagi mengetahui penjelasan lanjut mengenai pelan ekonomi oleh Presiden Trump.
Emas di Comex jatuh 0.26 peratus kepada $1,246.75 satu troy ounce manakala dagangan copper futures melonjak sehingga 0.29 peratus. Dalam masa yang sama, pelabur masih menunggu perkembangan terkini dari 2 lombong utama dunia iaitu di Chile dan Indonesia.
Semalam, niaga emas merosot gara-gara komen agresif dari pegawai Fed mengenai jangkaan kenaikan kadar yang diramal akan berlaku seawal bulan Mac.
 Menurut Fed Rate Monitor Tool, jangkaan kenaikan kadar pada bulan Mac telah meningkat setinggi 60 peratus. Emas merupakan logam yang agak sensitif dengan pergerakan kadar faedah Amerika Syarikat kerana ia berpotensi merubah harga logam ini.
Disamping itu, data ekonomi yang bercampur-campur dari Amerika Syarikat juga memberi sedikit impak kepada logam kuning apabila data pembuatan AS pada bulan Februari dikeluarkan meningkat dari data sebelum ini. Namun begitu, data pembinaan direkod agak lemah bulan lepas.

Perkembangan Terkini Pasaran Matawang Sesi Asia Ini Khas Untuk Semua Trader!


USD Berwaspada, Aussie Dan Yen Pula Merosot Pada Dagangan Asia Pagi Ini

Dagangan dolar dalam keadaan berjaga-jaga menantikan keputusan penetapan kadar faedah dalam mesyuarat dasar monetari awal pagi Khamis.
Jangkaan kadar faedah dalam mesyuarat FOMC kali ini adalah kekal di paras sebelumnya dan seterusnya pelabur akan memberi perhatian terhadap kenyataan susulan bank pusat berkenaan isyarat tindakan kenaikan kadar untuk masa akan datang.
Dagangan Selasa semalam melihatkan matawang Pound Sterling goyah ekoran kebimbangan terhadap permintaan Perdana Menteri Britain, Theresa May untuk tempoh lanjutan rundingan Brexit yang mengalami komplikasi bersama Kesatuan Eropah.
Namun, Pound dilihat bergerak stabil pada dagangan Rabu dengan jangkaan bahawa Kesatuan Eropah bakal meluluskan penangguhan pada rundingan Brexit berdasarkan laporan daripada Bloomberg.
 Pasaran Asia pagi ini melihatkan matawang komoditi dolar Australia mengalami kejatuhan nilai. Ini adalah disebabkan oleh ucapan Timbalan Gabenor Reserve Bank of Australia (RBA) yang menggalakkan bank-bank komersial untuk tidak terlalu mengetatkan syarat pinjaman dengan menitikberatkan kemampuan isi rumah untuk berhutang. Ini memberi isyarat situasi pinjaman yang longgar di barat Australia.
Susulan ucapan tersebut telah menyaksikan dagangan Aussie menjunam pada sesi pasaran Asia pagi ini turut lemah berbanding dolar AS yang sedang berwaspada menjelang keputusan mesyuarat FOMC.
Turut sama mengikut jejak Aussie pada dagangan awal pagi Rabu adalah matawang safe-haven Yen. Yen turut menunjukkan kejatuhan nilai dagangan sesi Asia hari ini ekoran laporan daripada Reuters berkenaan dasar monetari oleh bank pusat Jepun menerusi minit mesyuarat pada Januari yang dikeluarkan pada awal pagi ini.
Majoriti ahli Lembaga bank pusat bersetuju untuk mengekalkan program ransangan semasa untuk kestabilan pertumbuhan ekonomi di Jepun. Ada juga yang berpendapat tindakan yang terlalu tergesa-gesa dalam keadaan yang tidak menentu akan membawa kepada ketidakseimbangan kewangan dan menjejaskan ekonomi semasa.
Tindakan untuk mengekalkan dasar monetari sedia ada adalah perlu sementara sasaran inflasi tercapai. Dengan itu, pelabur yang melihat gambaran dovish bank pusat tersebut telah membuatkan nilai dagangan Yen menurun pada dagangan Asia hari ini.


Sentimen Pasaran : Pemain Pasaran Optimis Terhadap Rundingan Perdagangan AS-China!

Matawang US dolar mengukuh berbanding matawang utama dalam sesi pembukaan dagangan New York berikutan pasaran optimis dengan rundingan perdagangan antara Amerika Syarikat dan China. Disisi lain, matawang Euro menyusut ke paras terendah baru.
Indeks US dolar yang mengukur dolar greenback berbanding enam matawang utama menunjukkan pengukuhan sebelum susut sedikit kepada paras 98.510 setakat jam 09.45 p.m.
Kenyataan Presiden AS Donald Trump telah meningkatkan harapan para pelabur terhadap rundingan perdagangan. Beliau telah memberitahu kepada wartawan bahawa dialog antara kedua-dua belah pihak telah berjalan dengan baik dan perjanjian berkemungkinan akan di menterai lebih awal dari jangkaan.
 Manakala matawang Euro mencatat paras rendah baru pada tahun ini berbanding US dolar dengan EUR/USD jatuh kepada $1.0923.
Matawang Euro jatuh berikutan kekhuatiran terhadap polisi bank pusat Eropah (ECB) selepas Sabine Lautenschlaeger (Pegawai tertinggi Jerman di European Central Bank (ECB)) mengambil keputusan untuk letak jawatan sebagai tanda protes terhadap keputusan Presiden Mario Draghi mengembalikan semula pelonggaran polisi.
Dalam minggu ini, laporan menunjukkan Indeks komposit PMI zon eropah telah mencatat bacaan terendah pada awal minggu ini. Selain itu, isu Brexit juga menjadi perhatian para pelabur pada ketika ini.
Matawang safe haven pula didagangkan stabil berbanding US dolar pada ketika ini.


Waspada Dagangan GBP/USD Menjelang Mesyuarat BOE

Data PMI perkhidmatan UK yang diterbitkan pada sesi Eropah semalam nyata gagal untuk menyokong dagangan Pound Sterling untuk mengukuh berbanding US dolar.
Harga pada carta pasangan mata wang GBP/USD pada Rabu semalam kekal menunjukkan corak penurunan harga walaupun pada kadar yang perlahan berbanding penurunan di hari sebelumnya.
Di samping pelabur menantikan laporan data pekerjaan NFP Amerika Syarikat (AS) pada Jumaat, tumpuan pasaran terarah dahulu kepada mesyuarat polisi monetari bank pusat England pada hari ini.
Bank of England (BOE) dijangka akan terus mengekalkan kadar faedah di paras terendah 0.10%, namun kenyataan susulan oleh Gabenor Andrew Bailey akan menjadi tumpuan bagi petunjuk berkenaan kadar faedah negatif yang menjadi kontroversi sebelum ini.
Pergerakan harga pada carta GBP/USD juga dilihat kekal bergerak di bawah paras halangan Moving Average 50 (MA50) pada rangka masa 1 jam di mana halangan tersebut diuji beberapa kali semalam namun harga tetap gagal melepasinya.
Penurunan harga yang dipamerkan semalam juga tidak mencapai paras terendah pada hari sebelumnya namun masih mencecah sekitar zon RBS (resistance become support) tersebut.
 Penurunan harga dilihat bersambung pada sesi Asia pagi ini (Khamis) menuju zon RBS 1.36000.
Momentum yang berjaya harga kekalkan dan melepasi 1.36000 akan mendorong penurunan lebih rendah harga dengan jangkaan ke zon RBS 1.35300 atau paras tumpuan 1.35000.
Sebaliknya jika harga melonjak semula dari zon RBS 1.36000, halangan dinamik MA50 akan diuji sebelum harga yang tembus ke paras lebih tinggi akan memberi isyarat awal perubahan trend bullish.
Kenaikan harga seterusnya akan kembali semula menguji zon resistance 1.37000 sebelum ini dengan paras ketinggian pada 1.37500 masih gagal ditembusi selepas diuji pada minggu-minggu sebelum ini.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dollar Melonjak Menjelang Undian Sengit Trump Bagi Menggantikan Obamacare!

US Dollar melonjak dalam sesi Asia pada Jumaat menjelang pertarungan sengit undian utama yang diperlukan bagi menggantikan program penjagaan kesihatan Obamacare.
Kevin Mc Carthy, Pemimpin Majoriti Republik memberitahu CNN bahawa perbahasan rang undang-undang tersebut akan bermula pada hari Jumaat. Begitu juga kenyataan yang disampaikan oleh Paul Ryan, Speaker Dewan bahawa segala persiapan telah dibuat dan rancangan itu akan diteruskan.
Bagaimanapun, ahli Freedom Caucus, Penggubal undang-undang Republik berjanji untuk mengundi “tidak”.
US Dollar Index yang mengukur kekuatan US Dollar berbanding matawang utama yang lain kali terakhir dinilai meningkat sebanyak 0.10 peratus kepada 99.66. USD/JPY juga meningkat sebanyak 0.27 peratus gara-gara isu skandal isteri Perdana Menteri Jepun, Shinzo Abe terhadap kerja-kerja di sekolah.
Dalam sesi ini juga, AUD/USD melonjak sebanyak 0.14 peratus, manakala GBP/USD menjunam kepada 1.2503.
 Semalam, US Dollar didagang agak tidak menentu apabila data ekonomi dikeluarkan bercampur-campur disamping menunggu keputusan undian rang undang-undang yang bakal menantikan Obamacare.
Data tuntutan awal pengangguran dikeluarkan meningkat sebanyak 15,000 kepada 258,000 pekerjaan pada minggu berakhir 18 Mac.
Sementara itu, Pound meningkat ke paras tertinggi dalam tempoh empat minggu berbanding US Dollar kerana mendapat sokongan daripada data jualan runcit yang dilaporkan lebih baik berbanding jangkaan awal.
Laporan jualan runcit teras, tidak termasuk jualan kereta dan bahan api meningkat sebanyak 1.3 peratus pada bulan Februari berbanding bulan sebelumnya.
Graduan Universiti Paling Ramai Menganggur – BNM


Sampai Bilakah US Dollar Akan Meneruskan Junaman?

US Dollar menjunam ke paras terendah pada Khamis apabila krisis politik semakin membimbangkan di AS dan dikhuatiri bakal melambatkan apa jua usaha Presiden Donald Trump terhadap agenda ekonomi beliau.
Jabatan Kehakiman melantik bekas Pengarah FBI sebagai peguam khas untuk menyiasat pakatan sulit yang mungkin melibatkan Presiden Donald Trump dan Russia di dalam kempen pilihanraya pada 2016.
Trump sebelum ini telah memecat Pengarah FBI James Comey yang juga dikatakan bertanggungjawab untuk menyiasat peranan Russia di dalam kempen pilihanraya Presiden AS tempoh hari.
Media kemudian melaporkan bahawa tindakan Trump telah mengganggu proses siasatan persekutuan dan beliau boleh dipecat sekiranya tuduhan tersebut dapat dibuktikan.
 Menurut Bart Wakabayashi iaitu Pengurus State Street Bank Cawangan Tokyo berkata bahawa ketidakstabilan politik Amerika Syarikat telah menggegarkan pasaran. Kebanyakan pelabur juga menghentikan pelaburan terhadap kesemua kenyataan yang dikeluarkan di akhbar baru-baru ini kerana tidak mahu mengambil risiko.
US Dollar Index juga mencecah tahap terendah sejak awal November dengan penyusutan sebanyak 2.2 peratus.
Walaupun kemenangan Trump telah mencetuskan kenaikan besar-besaran bagi US Dollar, dasar perdagangan yang diketengahkan Trump sedikit sebanyak telah mempengaruhi junaman semula matawang gergasi.
Indeks juga telah merosot sebanyak 5.8 peratus sejak paras tertinggi yang dicatat dalam tempoh 14 tahun yang dicatat pada 3 Januari lalu, walaupun matawang berkenaan masih mendapat sokongan daripada prospek kadar yang lebih tinggi.


Analisis Teknikal USD/CAD – Timeframe H1 – 23/10/2018

Matawang CAD dilihat didagangkan agak mendatar dengan pelabur sedikit berhati-hati menjelang pengumuman kenaikan kadar faedah oleh Bank of Canada (BOC) pada minggu ini. Namun, keyakinan terhadap kenaikan kadar faedah kemudiannya sedikit terjejas setelah data domestik menunjukkan kadar inflasi dan jualan runcit yang perlahan akan menjangkakan BOC berkemungkinan tidak akan mempercepatkan kadar kenaikan kadar faedah di negara mereka. Pergerakan harga pada chart USD/CAD pada dagangan semalam dilihat bergerak di sekitar paras Magic Pivot dan gagal melepasi paras ketinggian 1.31200 sebelum harga menutup harga lebih rendah dari paras tersebut.
Pada sesi pasaran Asia hari ini, harga bergerak di sekitar paras Magic Pivot 1.3102 hari ini pada permulaan sesi dan cuba untuk membuat penurunan namun kembali semula ke paras Magic Pivot tersebut. Harga kemudiannya cuba untuk membuat kenaikan lebih tinggi dari paras Magic Pivot dan menuju ke paras resistance 1.3125 (MagicR1). Jika USD terus mengukuh berbanding CAD, harga bakal melonjak melepasi paras resistance MagicR1 dan mencari paras ketinggian yang baru mengatasi paras ketinggian sebelum ini berkemungkinan ke paras resistance 1.3149 (MagicR2). Kenaikan harga yang masih diteruskan seterusnya menjangkakan harga bakal mencapai paras ketinggian harga pada 1.3172 (MagicR3).
 Namun, sebaliknya jika CAD terus mengukuh semula dalam pasaran berkemungkinan keyakinan terhadap kenaikan kadar faedah kembali meningkat, harga bakal ditekan lebih rendah semula dan paras awal yang dilihat akan dituju harga adalah pada paras support 1.3078 (MagicS1). Kemudiannya, harga yang berjaya breakout paras tersebut untuk turun ke paras lebih rendah dijangka akan menuju ke paras support pada 1.3055 (MagicS2). Penurunan harga yang diteruskan membolehkan harga mencecah penurunan sehingga ke paras 1.3031 (MagicS3) yang juga menjadi paras tumpuan harga sebelum ini.
Kawal posisi dagangan anda pada chart USD/CAD menjelang pengumuman kenaikan kadar faedah oleh BOC pada malam esok. Teliti paras-paras yang menjadi tumpuan harga pada chart USD/CAD dengan menggunakan indicator Moshed Magic Line sebagai rujukan tambahan anda.

Paras support: 1.3078, 1.3055, 1.3031.
Paras resistance: 1.3125, 1.3149, 1.3172.


Tiga Fokus Penting Sebelum Penutupan Pasaran Hari Ini

# Draghi dan Yellen dijadualkan untuk berucap di Jackson Hole
Tumpuan para pelabur sepanjang minggu ini adalah kepada persidangan bank-bank pusat di Jackson Hole dimana presiden bank pusat eropah ECB, Mario Draghi dan pengerusi Federal Reserve, Janet Yellen dijadualkan untuk berucap dalam persidangan tersebut awal pagi esok (waktu Malaysia)
Penganalisis menjangkakan kedua-dua ketua bank ini akan memberikan pandangan mereka terhadap tindakan yang akan diambil untuk polisi monetari akan datang.
Ahli ekonomi dari UBS, Seth Carpenter berkata, “Persidangan Jackson Hole sejak beberapa tahun yang lalu telah menjadi satu tempat untuk mendapatkan berita yang besar tentang polisi monetari, namun tahun ini kemungkinan akan kurang dramatik.”
Greenback tidak mengalami perubahan yang besar sepanjang sesi pasaran yang lepas.
#  Kiraan jumlah pelantar oleh Baker Hughes
 Laporan tentang aktiviti penggalian minyak mingguan oleh Baker Hughes pada hari Jumaat akan memberi petunjuk baru kepada pelabur komditi hitam tentang keadaan semasa pengeluaran minyak dan permintaannya di US, terutamanya apabila aktivit penggalian semakin perlahan sejak beberapa minggu yang lalu.
Pengiraan jumlah pelantar sangat penting dalam industri penggalian dan menjadi proksi kepada pengeluaran minyak dan permintaan terhadap perkhidmatan minyak
Harga minyak pada Khamis lepas masih menyaksikan penurunan empat minggu berturut-turut berikutan kebimbangan taufan Harvey akan menganggu aktiviti sulingan minyak, menyebabkan bekalan akan semakin susut.
# Twitter akan jatuh pada pembukaan pasaran?
Saham Twitter Inc jatuh lebih 1% dalam masa sejam selepas pembukaan pasaran New York lepas, ditambah pula dengan bank pelaburan Jefferies mula mengurangkan pelaburannya berikutan kebimbangan terhadap hasil yang semakin jatuh.
Brent Thill dan pasukan analisis ekuiti berkata dalam notanya, “Platform antarbangsa TWTR’s mempunyai pengguna yang sangat luas, namun hasil pulangan semakin berkurang. Dalam media sosial kita dapat lihat kemenangan berpihak kepada FB”.
Berdasarkan laporan suku tahunan terkini, Twitter menyatakan pengguna bulanan yang aktif meningkat kepada 328 juta, tidak begitu berubah berbanding dengan suku tahun yang lalu.


BOC Umum Kenaikan Kadar 0.5%, Ini ‘Fakta’ Penting Perlu Diketahui Pasaran!

Seperti jangkaan ramai pemain pasaran, Bank of Canada menaikkan kadar faedah penanda arasnya pada hari Rabu sebanyak setengah mata peratusan kepada 1%, kenaikan pertama sebanyak 0.5% dalam tempoh 22 tahun.
Langkah itu dilakukan semasa tempoh kenaikan inflasi yang ketara sehingga memacu kenaikan harga makanan, gas dan juga perumahan. Bank pusat Kanada dalam kenyataaan menyatakan bahawa, “kenaikan harga minyak, gas asli dan komoditi lain medorong lagi lonjakan inflasi di seluruh dunia. Gangguan bekalan akibat perang Rusia-Ukraine juga memburukkan lagi kekangan bekalan yang berterusan dan membebankan aktiviti perdagangan. Faktor-faktor ini adalah pemacu utama mendorong BOC menaikkan unjuran inflasi”.
Bukan itu sahaja, BoC juga mengumumkan ia akan menamatkan pelaburan semula dan memulakan pengetatan kuantitatif, berkuat kuasa 25 April. Kata ketua ekonomi pasaran modal di Bank of Nova Scotia, Derek Holt, pengumuman kadar hari Rabu sebahagian besarnya telah dijangka.
 Pada hari Selasa, Holt menyatakan pasaran telah pun menaikkan ramalan terhadap peningkatan setengah mata peratusan. Bank-bank utama iaitu kelompok Big Six juga telah meramalkan kenaikan setengah mata peratusan menjelang pengumuman hari Rabu.
Penganalisis meramalkan bahawa kadar faedah sekurang-kurang akan dinaikkan kepada 2.5% menjelang akhir 2022. Holt melanjutkan bahawa setakat ini beliau tidak menjangkakan sebarang kesan material ke atas bon, ekuiti atau dolar Kanada. Untuk makluman, hasil untuk bon kerajaan Kanada dalam tempoh 10 tahun mencapai 2.69% pada hari Isnin, yang tertinggi dalam hampir lapan tahun.
Hal ini kerana pasaran telah menjangkakan kenaikan kadar pada masa akan datang. Matawang Kanada mengukuh sedikit berbanding US dolar dengan USD/CAD didagangkan mendatar pada 1.2643 susulan laporan dikeluarkan.


Ulasan Penuh Data NFP Dan Sebab US Dolar Melonjak Tinggi

US Dolar melonjak tinggi sejurus data ini dikeluarkan dengan USDJPY naik sehingga hampir 100 pip setakat pukul 10.23 malam. EURUSD pula setakat ini telah jatuh hampir 150 pip. Manakala GBPUSD jatuh lebih dari 100 pip.
Kenapa agaknya US Dolar melonjak begitu banyak dalam data NFP kali ini? Jom ikuti ulasan lanjut agar anda tidak tertanya-tanya kenapa agaknya US Dolar naik begitu kuat.
Ulasan
Jumlah tambahan pekerjaan dalam sektor bukan perladagan (non-farm payrolls, NFP) di Amerika Syarikat meningkat sebanyak 209,000 bulan lalu dengan jangkaan pasaran hanya 180,000.
Data bulan Jun pula telah dikaji semula kepada 231,000 dari 222,000 sebelum ini yang mana menunjukkan prestasi pasaran pekerjaan yang terus kukuh di US.
Pekerjaan dalam sektor pembuatan meningkat 16,000 berbanding sebelum ini yang hanya merekod tambahan 12,000, manakala dalam sektor pembinaan bertambah 6,000. Hanya sedikit peningkatan dalam sektor perkhidmatan bulan lalu dengan pertumbuhan yang kukuh dalam sektor professional dan perkhidmatan perniagaan.
Sektor kerajaan pula menambah sebanyak 4,000 pekerjaan selepas kajian semula kepada 37,000 pada Jun, di mana peningkatan yang signifikan sebanyak 205,000 dalam sektor swasta pada Julai.
 Kadar pengangguran pula berkurangan kepada 4.3% dari 4.4% yang dicatat pada Jun yang juga merupakan paras terendah sejak 10 tahun lalu.
Kadar penyertaan di dalam tenaga kerja meningkat kepada 62.9% daripada 62.8% dengan 345,000 orang dilaporkan mendapat pekerjaan pada Julai.
Dalam data tumpuan pasaran, Average Hourly Earnings (Purata gaji per/jam) naik 0.3% bulan lalu berbanding sebelum ini hanya naik 0.2%, dengan kenaikan tahunan sehingga 2.5% berbanding sebelum ini 2.4%.
Keyakinan dalam pasaran pekerjaan Amerika Syarikat ketika ini melonjak dengan ketiga-tiga data menunjukkan prestasi positif dengan tiada tanda-tanda kelemahan yang signifikan di dalam komponen-komponen data pekerjaan.
Dengan data inflasi sebelum ini dilihat lemah, data kali ini sudah tentu akan memperbaharui jangkaan positif terhadap perancangan pengetatan kadar faedah Federal Reserve.
Sejak akhir-akhir ini, data ekonomi khususnya pertumbuhan gaji adalah faktor besar yang memburukkan jangkaan pasaran terhadap kenaikan kadar faedah jangka pendek.
Oleh itu, dengan data pekerjaan yang secara keseluruhan adalah positif, ia sepatutnya melonjakkan keyakinan terhadap pengetatan polisi apabila dilihat dengan kombinasi pengetatan pasaran pekerjaan dan peningkatan kadar gaji.

Fundamental VS Teknikal. Yang mana lagi Power????


Belum Serik Lagi Dengan Gelora Brexit? Lihat Analisis GBP/USD Ini

US dolar bergerak perlahan pada dagangan awal minggu berikutan pelabur masih menantikan isyarat lebih jelas terhadap perkembangan pakej rangsangan ekonomi Amerika Syarikat (AS) dengan kepastian yang masih samar.
Beralih pada matawang yang paling ‘bergelora’ minggu lalu iaitu Pound Sterling dengan isu Brexit masih menjadi penggerak utama matawang tersebut.
Walaupun pada sesi Eropah Jumaat lalu menyaksikan kenaikan nilai Pound setelah terdapat laporan bahawa rundingan Brexit bakal dilanjutkan, namun Pound kembali susut semula sehingga sesi dagangan New York berikutan Perdana Menteri UK Boris Johnson memberi isyarat untuk bersiap sedia dengan pengunduran UK tanpa perjanjian bersama Kesatuan Eropah (EU).
Pelabur bakal berwaspada terhadap dagangan Pound minggu ini selepas menyaksikan pergerakan volatile harga sebelum ini.
Meneliti carta harga bagi pasangan matawang GBP/USD, harga kekal bergerak di bawah paras 1.30000 pada penghujung minggu lalu dan turut gagal melepasi paras halangan Moving Average 50 (MA50) pada pergerakan di rangka masa 1 jam harga.
Namun begitu, penurunan dilihat masih gagal melepasi paras support 1.28500 sebelum menutup dagangan minggu lalu sekitar paras 1.29000 di zon RBS (resistance become support) tersebut.
Memulakan dagangan minggu ini melihatkan harga bergerak membuat kenaikan sebaik sahaja sesi Asia bermula, namun paras halangan MA50 menjadi rintangan untuk harga terus ke paras lebih tinggi.
 Jika penurunan kembali berlaku, harga bakal menguji semula zon RBS dalam julat harga 1.29000-1.28500.
Penurunan lebih rendah melepasi zon tersebut bakal menuju zon RBS seterusnya pada 1.27600 sebelum ke zon support sekitar 1.27600.
Namun jika harga kekal membuat kenaikan, paras rintangan terhampir yang bakal menjadi tumpuan adalah pada 1.30000 di zon SBR (support become resistance).
Seterusnya paras ketinggian minggu lalu sekitar resistance 1.30700 akan kembali diuji.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Saksikan Pengukuhan Matawang Ini Dalam Sesi Dagangan Asia

Keyakinan pasaran untuk Federal Reserve (Fed) mengetatkan dasar monetari terus kuat walaupun bacaan data inflasi AS minggu lalu memaparkan pertumbuhan lebih perlahan daripada dijangkakan.
Indeks harga perbelanjaan penggunaan peribadi (PCE) AS, tidak termasuk komponen makanan dan tenaga yang tidak menentu, meningkat 0.5% setelah naik 0.7% pada bulan April.
Bagaimanapun, dalam tempoh 12 bulan hingga Mei, indeks harga PCE teras yang dianggap sebagai ukuran inflasi kegemaran Fed, telah mencatat keuntungan terbesar sejak April 1992 dengan meningkat 3.4%.
US dolar yang pada mulanya susut, kembali diniagakan lebih kukuh pada sesi Asia hari ini, di mana indeks dolar diperdagangkan di sekitar harga 91.80 berbanding kebanyakan matawang utama.
 Walaupun inflasi dijangka perlahan menjelang akhir tahun, tanda-tanda pasaran buruh yang ketat (pasaran buruh di mana majikan bersaing untuk dapatkan pekerja) membuatkan banyak pelabur bimbang terhadap tekanan harga yang didorong oleh upah.
Antara petunjuk utama indikator ekonomi minggu ini adalah, penerbitan laporan pekerjaan NFP AS pada hari Jumaat yang dijangka akan menambah pekerja sebanyak 675,000 pada bulan Jun.
Sementara itu, matawang pound didagangkan di bawah tekanan ketika negara itu bergelut mengawal lonjakan kes Covid-19, lebih-lebih lagi selepas Menteri Kesihatan UK Matt Hancock meletakkan jawatan beliau dan digantikan oleh bekas Menteri Kewangan, Sajid Javid.
UK merekodkan 18,720 kes baru jangkitan pada hari Sabtu, angka tertinggi pernah dicatatkan sejak 5 Februari, dan mencatatkan 23 kematian.